VOJVODINA OKRENUTA ODRŽIVOM RAZVOJU Za 48 projekata od posebnog interesa izdvojeno 40 miliona dinara\nUručenje ugovora za finansiranje projekata od posebnog interesa za održivi razvoj\nČestitajući rukovodiocima čiji su projekti dobili pozitivno mišljenje stručnih komisija iz osam naučnih oblasti, Milošević je istakao da postoji posebna odgovornost za realizaciju i dugoročnih i kratkoročnih projekata.\nSekretar Zoran Milošević\n- U odnosu na prošlu godinu, iznos za kratkoročne projekte povećali smo sa 25 miliona na 40 miliona dinara, tako da je, zajedno sa dugoročnim projektima, za čiju smo realizaciju ove godine izdvojili 70 miliona, ukupno 110 miliona dinara izdvojeno za oblast naučnoistraživačkog rada u više od 130 projekata - rekao je sekretar Milošević.\nGovoreći o stanju nauke u AP Vojvodini, on je naglasio da još uvek nemamo dovoljan broj istraživača u ukupnom broju zaposlenih, zapravo nemamo tu potrebnu snagu inovacija i novih tehnologija.\n- Ali, kako je to jedan udruženi - zajednički poduhvat onih koji razmišljaju o privrednoj i o naučnoj aktivnosti, verujem da u narednim godinama možemo očekivati progres. Drugi problem je izdvajanje sredstva iz bruto društvenog proizvoda, koje još nije u standardima očekivanih vrednosti evropskog društva, u kome se već sutra vidimo - kazao je Milošević izrazivši uverenje da će finansiranjem predviđenim konkursima Sekretarijata ta situacija biti poboljšana.\nSEDAM MILIONA DINARA za naučnoistraživačke projekte NACIONALNIH MANJINA\nSekretar je naveo da je posebno važno to što su od 48 projekata rukovodioci 24 projekta žene, i isto toliko muškarci, jer je na taj način ispoštovan princip rodne ravnopravnosti. Nosioci projekata su 25 naučnoistraživačkih organizacija iz medicinskih, prirodno-matematičkih, biotehničkih, tehničkih, tehnoloških, društveno-humanističkih, pravno-ekonomskih i sportskih nauka.\nNovi Sad Vojvodina Projekti\nNovi Sad 17.05.2022\nBEJBI BUM U PALIĆKOM ZOO VRTU! Mladunci počeli da stižu od kraja prošle godine i radosne vesti se nastavljaju\nNovi Sad započeo obuku za one koji već rade ili ŽELE DA RADE U TURIZMU: Evo kako da se PRIJAVITE\nPOSKUPLJENJE PRAVDAJU CENOM GORIVA Subotički gradski prevoz najavljuje cenu višu za 20 odsto, ODLUKA NA GRADSKOM VEĆU\nBOTANIČKA BAŠTA U NOVOM SADU POSTAJE REALNOST! Posle 50 godina kreće se u realizaciju prirodne oaze, EVO GDE ĆE SE NALAZITI I KAKO ĆE IZGLEDATI\nNOVI SAD DOBIJA NOVI TRG? Počela sednica gradske komisije koja odlučuje da li će Trg neznanog junaka poneti ime po nemačkom gradu Dortmundu\nAmbulanta u Banatskom Novom Selu NE RADI zbog požara: Primaju se samo HITNI SLUČAJEVI\nUPOZORENJE "Hemijski voz" narednih dana uklanja rastinje duž pruga\nDOJAVA O BOMBI STIGLA I U ZRENJANIN Ispražnjena osnovna škola, nakon pregleda utvrđeno da se radi o lažnoj uzbuni, časovi nastavljeni


Vreme 1147-1148 - : Licnosti koje su po izboru "Vremena" obelezile 2012. godinu\nBarak Obama, Vladimir Putin ili Fransoa Oland i Angela Merkel svakako su mogli da se nađu na listi pet ličnosti nedeljnika "Vreme" koje su obeležile prethodnu godinu. Obama je osvojio drugi predsednički mandat u najmoćnijoj zemlji sveta, Putin se slavodobitno i očekivano vratio na funkciju predsednika Rusije, Oland je pobedio Nikolu Sarkozija i ulio nadu marginalizovanim socijalistima diljem Evrope, a kancelarka Nemačke drži dirigentsku palicu orkestra Evropske unije koji grčevito pokušava da ublaži disonantne tonove. Privredna recesija, finansijska, dužnička i socijalna kriza, porast nezaposlenosti i pad životnog standarda obeležile su i godinu za nama. Od njih četvoro dobrim delom je zavisilo u kom pravcu se zemlja okretala.\nU igri je bio i Aleksis Cipras, "čovek koga se Evropa boji", šef komunističke Sirize, partije koja zamalo da dođe na vlast u Grčkoj, članici EU, a koja u svom programu ima ukidanje kapitalizma i koja bi da ukine "sramne" ugovore Atine sa ozloglašenom Trojkom – Evropskom centralnom bankom, Evropskom komisijom i Međunarodnim monetarnim fondom. Tu je uvek i živopisni bivši premijer Italije Silvio Berluskoni, koji je uprkos svemu, svim mahinacijama, utajama, orgijama koje mu se stavljaju na teret, pred kraj godine odlučio da se ponovo upusti u trku za šefa italijanske vlade. Ili Si Đinping, novi lider Komunističke partije Kine....\nIpak, redakcija "Vremena" je izabrala pet drugih ličnosti. Oko predsednika Sirije Bašara el Asada lome se koplja i Zapada i Rusije i Kine, a od ishoda sirijskog krvavog građanskog rata zavisi budućnost čitavog regiona. Novi predsednik Egipta Mohamed Morsi izazvao je pravu buru kada je dekretom sebi dao "faraonska" ovlašćenja koja počivaju na šerijatskom zakonu. Desetine hiljada Egipćana demonstriraju protiv njega, a Vašington i Brisel ne znaju šta im je činiti: nova destabilizacija Egipta imala bi posledice za čitav svet. Slavni glumac Žerar Depardje simbolizuje čitavu izbegličku klasu bogatih koji u svojim otadžbinama ne žele da plaćaju visoke poreze, i izazvao je patriotsku polemiku širom Evrope. Nobelovac Ginter Gras je optužio Izrael da ugrožava svetski mir i želi nuklearnim oružjem da istrebi iranski narod, čime je srušen tabu da jedan Nemac ne sme da kritikuje jevrejsku državu nastalu iz holokausta. A Austrijanac Feliks Baumgartner je skočio iz svemira i pomerio shvatanja mogućeg i nemogućeg: dok je u slobodnom padu probijao zvučni zid čitava planeta je zaustavila dah.


NEMAČKA NAREDNA TRI MESECA SKRAĆUJE RADNO VREME\nNaredna tri meseca nemačke firme će skratiti radno vreme kako bi izbegle masovno otpuštanje radnika iz sektora industrije.\nRazlog ove odluke je ekonomsko usporavanje na tržištu rada\nEkonomski institute Ifo je anketirao je oko 2000 kompania i došao do rezultata da će 8,5 odsto u naredna tri meseca skratiti radno vreme. Institut takođe navodi da već 3,8 odsto kompanije već nekoliko godina primenjuje ovu meru.\nTimo Volmeršezer iz institute Ifo kaže - Obzirom na to da je Nemačka industriji u recesiji još od polovine prošle godine skraćeno radno vreme je dobar izbor ako kompanije žele da zadrže svoje kvalifikovane radnike.\nFederalna kancelarija za rad iznela je podatke da je nezaposlenost u Nemačkoj blago smanjena u junu u odnosu na maj. Nezaposlenost je smanjena za 1000 na 2.28 miliona ljudi, a stopa nezaposlenosti je zadržana na 5,0 odsto.\nPrema projekcijama koje je prikazala Nemačka vlada privreda bi ove godine trebala da poraste za 0,5 posto i taj trenda rasta se nastavlja već desetu godinu zaredom.\nNemačke kompanije kojih ima oko 450 u Srbiji zapošljavaju preko 50.000 radnika i raspoložene su dalja investiranja u našoj zemlji. Bitni je napomenuti i to da još preko 1000 preduzeća je osnovano sa kaitalom iz Nemačke.\nProcene su da je u Nemačku od 2000.godine došlo više od 200.000 građana iz Srbije. Svi ovi ljudi su pronašli svoje mesto u industrijski jakim pokrajinama kao što su Baden-Virtemberg, Berlin, Hamburg, Bavarska i drugi. Naši ljudi su veoma dobro integrisani u nemačkom društvu, zaposleni su, deca redovno idu u škole i ne žive od nemačke socijalne pomoći.\nPROJEKAT DELTA FONDACIJE "NAŠE SELO"\nPUTARINA OD 15. JULA SKUPLJA ZA 12%


Sve više Beograđana uznemireno zbog lažnih dojava o kiši - Njuz.net\nSve više Beograđana uznemireno zbog lažnih dojava o kiši\nBEOGRAD, 13. jun 2022, (Njuz) – U prethodnih nekoliko dana došlo je do naglog porasta broja prijava građana glavnog grada koji su uznemireni zbog svakodnevnih lažnih dojava o kiši, saopštavaju iz Republičkog Hidrometeorološkog zavoda Srbije.\nOdgovorni u Hidrometeorološkom zavodu kažu da ulažu velike napore da izađu u susret svim Beograđanima koji su podneli prijave, ali da nemaju dovoljno kapaciteta da reše ovaj problem.\n– Mi trenutno imamo tri zaposlena meteorologa od kojih je samo jedan stalno zaposlen, dok druga dva rade kao frilens meteorolozi i njih angažujemo samo u vanrednim situacijama – kaže za Njuz direktor Republičkog Hidrometeorološkog zavoda, Miroslav Ivanić.\nU RHMZ tvrde i da su pokušane i neke alternativne metode predviđanja vremena kao što su angažovanje gatare i astrologa.\n– Da bismo brzo i uspešno rešili ovakve probleme nama je potrebno da zaposlimo makar još 14 meteorologa. S obzirom na to da za tako nešto nemamo budžet, mi smo pokušali sa raznim nekonvencionalnim metodama. U jednom trenutku smo angažovali čak i 3 trenirane mačke, jer je poznato da mačke mogu da osete kad će oluja i da se onda sakriju ispod kreveta. Nažalost mi ovde u kancelarijama “Zavoda” nemamo krevete – dodao je je direktor RHMZ.\nMilan P. iz Sremčice, jedan od građana koji je podneo prijavu protiv lažnih dojava, u izjavi za Njuz kaže da su ga te dojave koštale posla, a da mu je i brak ozbiljno uzdrman.\n– Zbog lažnih dojava o kiši prethodnih dana sam čak četiri puta zakasnio na posao. Na telefonu mi je pisalo da će 100% biti pljuskovi i grmljavina i ja sam se onda vratio da uzmem kišobran i tu izgubio deset minuta. Zatim sam 30 minuta tražio parking mesto koje je što bliže zgradi u kojoj radim kako ne bih mnogo pokisao kad se budem izlazio sa posla. Danas mi javljeno da ne moram više da dolazim na posao – otkrio je Milan P.\n– Kao da to nije bila dovoljna nesreća, ovog vikenda sam zbog tih lažnih dojava imao i bračnih problema. Žena je htela da idemo negde na izlet a ja sam je ubeđivao da na aplikaciji piše da će u pet sati biti oluja. Ona je rekla da ćemo se vratiti kući pre pet ali kiša je pala u četiri sata, a ona je za to okrivila mene i moj glupi telefon. Već dva dana me ignoriše i na svako moje pitanje mi odgovara sa “Ne znam, vidi na tom tvom telefonu” – dodao je vidno uznemireni Milan P.\nKako saznajemo u toku je sastanak najboljih srpskih meterologa sa predsednikom Vučićem, u nadi da možda on može da reši i ovaj problem.\n13/06/2022 u 18:43\nproblem je u tome da su angažovane gatare,astrolozi su merodavni.Gatare samo nagadjaju dok astrolozi vide čistu situaciju,mešanjem ovih mišljenja dobijamo ovakav rezultat


Poljska: Počinje suđenje bivšem radniku Huaveja za špijunažu\nTanjug 1. juna 2021. 13:43\nVARŠAVA – Na sudu u Varšavi danas počinje suđenje bivšem agentu poljske tajne službe i bivšem radniku kompanije Huavej za špijunažu, u trenutku kada pojedine evropske zemlje razmišljaju o zabrani i isključivanju opreme te kineske kompanije iz svojih telekomunikacionih 5G mreža.\nPoljska je u januaru 2019. godine uhapsila dvojicu muškaraca pod sumnjom da su špijunirali u koriste Kine, što je, kako ocenjuje Rojters, samo dodatno podgrejalo raspravu o navodnim potencijalnim bezbednosnim rizicima korišćenja opreme Huaveja u komunikacionim mrežama.\nPoljski tužioci tvrde da je Vang Vejđing (39), kao jedan od direktora Huaveja, proveo više od sedam godina špijuniraći u korist Kine i nastojeći da ojača sposobnost kompanije da utiče na poljsku vladu, što bi Huaveju omogućilo „da upravlja državnom tehnološkom infrastrukturom“, pokazuju sudski dokumenti.\nVang, koji je u pritvoru od hapšenja, optužen je i za regrutovanje bivšeg agenta poljske tajne službe Pjotra D. koji je, kako tvrde tužioci, obaveštavao Vanga o načinima na koji može da izvrši uticaj na poljske radio-mreže iz oblasti javne bezbednosti.\nKompanija Huavej je više puta negirala da je njena oprema korišćena za špijunažu, ali Sjedinjene Države su vršile\npritisak na države da je zabrane. U Evropi su samo Britanija i\nŠvedska to do sada učinile.\nSud je slučaj zatvorio za javnost na zahtev tužilaštva.


Februar 26, 2020 Februar 25, 2020 admin 0 Comments\nZakon o slobodi veroispovesti kojim Milo Đukanović i vladajuća koalicija nastoje da oduzmu imovinu i svetinje Srpske pravoslavne crkve, ne prestaje da potresa, i ne samo Crnu Goru. Mnogo toga se promenilo i u odnosu na početne izjave crnogorskog predsednika. Od tvrdnji da ne namerava da pravi novu crkvu i da zakon nije pravljen da bi se oduzela imovina SPC – Đukanović više ne skriva nameru da pravi crnogorsku crkvu, a pozivajući se i na pojedine istorijske okolnosti, jasno je da nastoji da manastiri i crkve SPC promene vlasnika. Litije i molebni ne prestaju od kako je poslednjih dana prošle godine zakon stigao u podgorički parlament, a potom i usvojen. I mogu se smatrati bukvalno fenomenom – bez političkih parola, stranačkih obeležja i incidenata, litije su dostojanstvena okupljanja građana Crne Gore različite starosne dobi i stranačkih orijentacija.\n“Blic” je imao uvid u dokument Saveta Evrope koji nosi oznaku tajnosti, a koji predstavlja praćenje Crne Gore kao članice da li poštuje dužnosti i preuzete obaveze. U takozvanom postmonitoringu, osim delova o borbi protiv korupcije, poštovanju ljudskih prava, jeste i deo koji se bavi Zakonom o slobodi veroispovesti. Dokument Saveta Evrope (SE) napisan je neposredno pred usvajanje zakona u Skupštini Crne Gore.\nU dokumentu se navodi da nisu jasne pojedine odredbe, a u koje su crnogorske vlasti uveravale Venecijansku komisiju, koja je bila poslednja prepona koju je trebalo preskočiti pre usvajanja zakona. Izvestioci Saveta Evrope istakli su, takođe, da je nejasan praktično sam koncept zakona i to upravo njegov deo oko imovine i pitaju – “zašto je potreban prenos vlasništva ako prenos u principu ne utiče na korišćenje ove imovine od strane verskih zajednica”.\nDeo oko spornog zakona počinje konstatacijom da je i Venecijanska komisija, iako je pozdravila neka poboljšanja u zakonu, “i dalje oprezna po pitanju kontroverznih odredaba koje se odnose na imovinu verskih zajednica”. Milo Đukanović i njegovi funkcioneri, međutim, neprestano navode da su dobili potpuno pozitivnu ocenu zakona Venecijanske komisije. U dokumentu SE se potom pojašnjava:\n– Po ovim odredbama, Srpska pravoslavna crkva, kojoj pripada 70 odsto pravoslavnog stanovništva prema lokalnim medijima, bila bi dužna da predstavi dokaze o vlasništvu svih objekata i zemljišta, a za koje se utvrdi da su izgrađeni, odnosno pribavljeni iz javnih prihoda države ili su bili u državnoj svojini do 1. decembra 1918. godine (datum nastanka Kraljevine Jugoslavije i ujedno kraja Kraljevine Crne Gore). Prema crnogorskim vlastima, koje su uveravale Venecijansku komisiju da prenos imovine neće u principu uticati na upotrebu predmetne imovine koju koristi verska zajednica, ove odredbe bi se primenjivale samo na kulturno nasleđe – navodi se u dokumentu Saveta Evrope.\n– Zaista je vrlo moguće da su odredbe uvedene u cilju razvoja nacionalne crkve (crnogorske pravoslavne crkve), koja se razlikuje od SPC, jer se ista smatra bliskom srpskim vlastima. Upravo zato, ovde bi usledio sličan obrazac kao što se nedavno dogodilo u Ukrajini – konstatuje se u izveštaju Saveta Evrope.\n– Nismo dobili jasno objašnjenje koncepta “kulturno nasleđe” koji su crnogorske vlasti koristile da opravdaju mogući povraćaj imovine od SPC-a, tokom njihovih razgovora o tom pitanju sa predstavnicima Venecijanske komisije. Koliko daleko ide ovaj koncept, jer nije sigurno da li svaka crkva ili svaki manastir, sami po sebi, mogu biti kvalifikovani kao “kulturna baština”? Do sada nismo dobili odgovor – navodi Savet Evrope.\n– Isto tako, nismo jasno razumeli zašto je potreban prenos vlasništva ako prenos u principu ne utiče na korišćenje ove imovine od strane verskih zajednica, kako su crnogorske vlasti uveravale Venecijansku komisiju – ističe se u dokumentu SE. Međutim, crnogorske vlasti su dale i predlog koji izvestioci SE ocenjuju kao “zanimljiv”:\n– S obzirom na to da je većina odredaba ovog zakona ocenjena pozitivnim od strane Venecijanske komisije, ako one koje se odnose na vlasništvo i dalje budu doživljavane kao kontroverzne, rešenje bi bilo da se zakon podeli na dva odvojena teksta, kako se ne bi odlagalo poštovanje odredaba koje se odnose na status veroispovesti – stoji u dokumentu Saveta Evrope.\n← DOBILI SMO DVE PRELEPE DEVOJČICE: Vučić čestitao Marku Đuriću i Neli Kuburović\nPUTINOVA ELITA STIGLA U SIRIJU! Oni su zaduženi za specijalne operacije i sa sobom su doneli “Diverzant” i „Vozmezdie“ (FOTO) →\nVOJSKA KRENULA NA BATAJNIČKI AERODROM Sleteo avion sa tovarom pod oznakom “RA-82038”\n“Zašto zbog Srbije zatvarate vrata sednice?” Rusija se usprotivila Zapadu zbog sednice Saveta bezbednosti UN o Kosovu


Milunović najavio izmještanje zdravstvenog osiguranja iz Zavoda za zapošljavanje - Istinito.com - Ne budi ovca!\nPočetna > BIH > Politika > Milunović najavio izmještanje zdravstvenog osiguranja iz Zavoda za zapošljavanje\nMilunović najavio izmještanje zdravstvenog osiguranja iz Zavoda za zapošljavanje\n11. Februara 2019. Istinito377Leave a Comment on Milunović najavio izmještanje zdravstvenog osiguranja iz Zavoda za zapošljavanje\nU Republici Srpskoj u ovoj godini predviđeno je mnogo promjena u oblasti zapošljavanja, kao i izmjena Zakona o radu, čime se želi stvoriti što povoljniji ambijent za otvaranje novih radnih mjesta i povećanje plata, izjavio je danas ministar rada i boračko-invalidske zaštite Duško Milunović.\nOn je rekao da je danas sa direktorom Zavoda za zapošljavanje Republike Srpske Miroslavom Vujičićem na sastanku na Palama konstatovao da se nezaposlenost iz godine u godinu smanjuje.\nMilunović je nakon sastanka naveo da su razgovarali o Akcionom planu zapošljavanja kao elementu sprovođenja Strategije zapošljavanja u Republici Srpskoj, kojim je u ovoj godini predviđena realizacija sedam projekata, za koje je obezbijeđeno 15.700.000 KM za zapošljavanje više od 4.000 lica.\nOn je novinarima rekao da je u protekle tri godine putem Zavoda za zapošljavanje i akcionih planova plasirano 45 miliona KM i zaposleno 10.000 lica.\nPrema njegovim riječima, najbolji efekti postignuti su podsticajima poslodavcima za zapošljavanje i tu je procenat realizacije od 73 do 80 odsto, a najbolji rezultati su kod projekata samozapošljavanja.\nMilunović je naglasio da je u prvom kvartalu ove godine u planu sistemski zakon, odnosno zakon o posredovanju u zapošljavanju, putem kojeg će se pokušati izmjestiti administracija zdravstvenog osiguranja iz Zavoda u Fond zdravstvenog osiguranja.\n– Ima mnogo osoba koja su na biro zapošljavanja samo zbog zdravstvenog osiguranja i onemogućavaju Zavod da ostvari svoju ulogu u posredovanju zapošljavanja. Smatramo da ćemo na ovaj način unaprijediti ovu oblast i da se više posvetimo onima koji stvarno traže posao – pojasnio je on.\nPrema njegovim riječima, u ovoj godini u planu su i izmjene Zakona o radu, čime se želi stvoriti što povoljniji ambijent za otvaranje novih radnih mjesta i za povećanje plata, a paralelno će ići i izmjene Zakona o zdravstvenom osiguranju da se ne bi desilo da neko izgubi mogućnost zdravstvenog osiguranja.\nDirektor Zavoda Vujičić istakao je da se nezaposlenost u Republici Srpskoj smanjuje iz godine u godinu i da je zaključno sa decembrom prošle godine bilo 96.000 nezaposlenih.\nOn je ocijenio da su tome doprinijeli i projekti Zavoda jer je u prošloj godini kroz projekte zaposleno 5.200 lica, za šta je izdvojeno 17 miliona KM.\n– Prošle godine smo prvi put sproveli projekat regresnog povrata doprinosa za sva nezaposlena lica. Projekat se odnosi na privredu i kroz njega podstičemo zapošljavanje i smanjenje sive zone – rekao je on i dodao da će i ove, kao i prethodnih godina, raditi projekat zapošljavanja pripravnika.\nOn je naglasio da im je namjera da u ovoj godini zaposle više od 4.000 lica kroz sedam projekata vrijednosti oko 15 miliona KM, za šta su sredstva obezbijeđena.\n– Sve aktivnosti radimo u koordinaciji sa Vladom Republike Srpske, a neke u saradnji sa Srbijom – rekao je Vujičić.\nOn je naglasio da će dobre efekte dostići projekat koji zajedno provode Srbija i Srpska, koji će biti nastavljen i iduće godine pod nazivom “Startap Srpska”, vrijedan dva miliona KM, a čija je ciljna grupa zapošljavanje mladih do 35 godina u Republici Srpskoj.\nGovoreći o licima koja su na evidenciji nezaposlenih samo zbog zdravstvenog osiguranja, Vujičić je naveo da se godišnje za finansiranje zdravstvenog osiguranja obezbijedi 64 miliona KM.\nVujičić je rekao da je činjenica da postoje migracije, ali da je preuveličan broj koji se pominje, te dodao da je prošle godine 1.400 radnika otišlo na privremeni rad u u Sloveniju, a 2017. godine 2.000.\n– Smanjenje nezaposlenosti u odnosu na 2015. godinu je za nekih 40.000 radnika i taj broj je dijelom uticao, ali nije presudan – kaže on.\nTagged biro dusko milunovic istinito nezaposlenost zdravstveno osiguranje\nPrijava CIK-u protiv Nenada Nešića\nHaradinaj odbio da suspenduje takse


Mi smo bolji, imamo više "pikova".\nFantasticno.I sam spomenik je impresivan i lepo odrzavan.Mogli bi i ovakva iskustva da pokupimo iz sveta i da zaboravimo ona zaglupljivanja tipa rijalitija. Srbija ima sta da pokaze,odrzava i ponosi se time.I nije sve u novcu.\nZAPLENJENI PSI Zbog neplaćenih računa vlasnik je ostao bez ljubimaca, a sada su NA AUKCIJI\nDeset kilometara severno od Tofina, Britanske Kolumbije, uz zapadnu obalu ostrva Vankuver, Ketrin King i Vejn Adams žive na održivom, plutajućem ostrvu. Zove se "Zaliv slobode" i ručno je izrađeno od recikliranih materijala, a predstavlja njihov dom poslednjih 29 godina. Udaljeno je 25 minuta vožnje brodom od najbližeg grada.\nMarta iz Beograda je provela pet meseci u ŠAOLIN HRAMU: Pisanje doktorata, molitve i vežbanje kung-fua\nMarta Nešković, doktorand na Odeljenju za etnologiju i antropologiju Filozofskog fakulteta u Beogradu, koja je provela nekoliko meseci u čuvenom hramu, govorila je o svom nesvakidašnjem iskustvu, ali i o dragocenom vremenu provedenom sa monasima.\nŠAMPION U PARKIRANJU Kada vide na kakvom prostoru manevriše, ljudi ne mogu da veruju (VIDEO)\nOdređeni broj vozača muku muči sa parkiranjem, a najteže im pada kada treba bočno da uparkiraju svog mezimca između dva automobila. Jedan Indijac pokazao se kao majstor u ovoj "disciplini", pa parkira automobil tamo gde drugi ni ne pomišljaju da mogu.


Pet gradova u BiH će unaprijediti javne usluge u okviru projekta “Pametni gradovi – ka digitalnoj transformaciji gradova u BiH” – Bit Alliance\nJedan od projekata koji slijedi ovaj cilj je i „Pametni gradovi – ka digitalnoj transformaciji gradova u BiH“ koji je ovog mjeseca i zvanično kreće sa implementacijom.\n„Kao najveći sistem integrator u Bosni i Hercegovini, koji posluje u zemljama jugoistočne Evrope, ali i na nekoliko kontinenata, LANACO već tri decenije kreira zapažena rješenja, transformiše način poslovanja brojnih organizacija i nudi nove mogućnosti za razvoj naprednijeg društva i zajednica. Sa proizvodima iz GoPlatforme kompanija ostvaruje novu tržišnu poziciju kao regionalni lider iz Smart City oblasti. GoParking sistem nalazi se u sastavu GoPlatforme i kao IoT rješenje ima za cilj da svakodnevni život građana u saobraćaju učini jednostavnijim i funkcionalnijim. Veliko je zadovoljstvo što je naša kompanija dio projekta koji sistemski pristupa digitalnoj transformaciji gradova širom Bosne i Hercegovine.“ – izjavio je Srđan Zagorac, Project manager at Smart City Development Department.\n„DVC Solutions će, u sklopu ovog projekta, implementirati sistem za prijavu komunalnih problema „Građanska patrola“ u opštine Pale i Zvornik. „Građanska patrola“ je sistem koji obuhvata dvije mobilne aplikacije (Android i iOS) koje koriste građani da bi putem istih prijavili komunalne i druge probleme nadležnim gradskim institucijama, te web aplikacije koju koriste institucije da bi prijave zaprimile i procesuirale. Smatramo da ćemo implementacijom ovog projekta uveliko uticati na poboljšanje kvaliteta komunikacije između građana i javnih institucija, a i na sveukupno poboljšanje životnog standarda u zajednicama u kojima će sistem biti implementiran.“ – izjavio je Branko Vasiljević, biznis developer u preduzeću DVC Solutions.\n„Bit Alijansa okuplja kompanije koje svojim znanjima, iskustvima i kapacitetom mogu odgovoriti najzahtjevnijim zadacima iz područja razvoja i implementacije digitalnih rješenja koja mogu olakšati svakodnevni život građana. Ipak, tehnološko rješenje je samo dio velikog sistema koji je potrebno uspostaviti da bi jedinice lokalne samouprave mogle efikasno upravljati procesom digitalizacije. Upravo je u tome snaga ovog projekta s obzirom na činjenicu da, pored smart city rješenja, fokus stavlja i na razvoj kapaciteta opština i gradova u kontekstu kreiranja plana digitalnog razvoja te razvoja alata za upravljanje tim procesom. Sigurna sam da ćemo ovim projektom postaviti nove Smart City standarde, trasirajući put uspješnoj digitalizaciji BiH.“ – izjavila je Tatjana Vučić, izvršna direktorica Bit Alijanse.


Kada posedujem biometrijsku ličnu kartu sa čipom i pasoš, a menjam prezime, adresu... šta treba priložiti od dokumenata?\nU kojem roku treba da prijavim promenu ličnog podatka u ličnoj karti, a u kojem to treba učiniti u putnoj ispravi?\nU skladu sa članom 19. Zakona o ličnoj karti (“Službeni glasnik RS” br. 62/06 i 36/11) imalac lične karte je dužan da ukoliko se promene njegovi lični podaci, podnese zahtev za izdavanje nove lične karte u roku od 15 dana od dana nastupanja promene.\nShodno navedenom, imalac biometrijske lične karte sa čipom, kao i bez čipa, čiji su se lični podaci promenili, dužan je da podnese zahtev za izdavanje nove biometrijske lične karte uz koji će priložiti na uvid prethodnu ličnu kartu i dokaz o uplaćenim naknadama za izdavanje lične karte, a nadležni organ će po službenoj dužnosti, uz saglasnost stranke, pribaviti podatke iz sledećih dokumenata:\n- izvoda iz matične knjige rođenih i\n- uverenja o državljanstvu.\nUkoliko je imalac biometrijske lične karte sa čipom promenio adresu prebivališta, isti je dužan da se zahtevom za prijavu prebivališta na novoj adresi obrati organizacionoj jedinici Ministarstva po mestu svog novog prebivališta, pri čemu ne menja obrazac lične karte koju ima.\nU slučaju promene adrese prebivališta imaoca lične karte bez čipa, isti je dužan da, uz zahtev za prijavu novog prebivališta, podnese i zahtev za izdavanje nove lične karte.\nZakonom o putnim ispravama članom 33. stav 1. regulisano je da će se licu koje poseduje putnu ispravu čiji rok važenja nije istekao, na zahtev, izdati nova putna isprava u slučaju kada je došlo do promene ličnih podataka imaoca putne isprave upisanih u putnu ispravu.\nPodaci o imenu i prezimenu, kao i adresi prebivališta u obrascu biometrijske putne isprave su vidlјivi podaci, te se nakon promene istih i izdavanja lične karte sa datim podacima, treba obratiti nadležnoj organizacionoj jedinici Ministarstva unutrašnjih poslova, zahtevom za zamenu putne isprave.\nNapominjemo da putna isprava nije dokument koji građanin treba obavezno da poseduje, ali ukoliko namerava da putuje u inostranstvo i prelazi državnu granicu, putna isprava mora da sadrži poslednje važeće podatke, uklјučujući podatke o imenu i prezimenu i adresi prebivališta, budući da ista služi za dokazivanje identiteta.


Otkriveno veliko žarište tigrastog komarca u Srbiji | Vestinet.rs\nPočetna AKTUELNO\tOtkriveno veliko žarište tigrastog komarca u Srbiji\nTigrasti komarac – foto: pixabay.com\n„Tokom monitoringa odraslih komaraca koji smo redovno sprovodili u ovom delu grada, primećeno je značajno prisustvo jedinki ove invazivne vrste komaraca. Dosta vremena trebalo nam je da pretražimo šire područje, a prolaz do ovog žarišta komaraca naše ekipe morale su da prokrče trimerima i mačetama.\nOsim što su zarasle u vegetaciju, na ovim parcelama ima i zapuštenih pomoćnih objekata, smeća, saksija, kofa i ambalaže i drugih predmeta koji su puni vode. Tamo su naše ekipe zatekle rojeve ovih komaraca, dok su pobrojani predmeti sa vodom puni njihovih larvi. Tako smo u samom Novom Sadu dobili idealno izvorište tigrastih komaraca, odnosno žarište sa koga su se širili po okolini“, objašnjava Dario Aćimović, menadžer za odnose sa javnošću „Ciklonizacije“.\nOdmah po otkrivanju izvorišta, operativci su izveli larvicidne tretmane, kao i tretman protiv odraslih formi termalnim zadimljavanjem. Kako bi efekat bio potpun, narednih dana tretmani će biti izvedeni u širem području.\nAćimović navodi da iskustva pokazuju da su izvorišta tigrastih komaraca u urbanim sredinama Novog Sada kišničare, septičke jame, gume, slivnici, šahtovi, saksije za cveće, burad, kofe, kao i sve posude u kojima se nakuplja kišnica. Na terenu su, kaže, uzorkovane larve tigrastog komarca i iz mikroizvorišta kao što su pivske flaše, konzerve, ambalaže u kojima je bilo dovoljno nutrijenata i vode da se formira celokupan razvojni ciklus ove vrste.\n„Ovakva izvorišta u domaćinstvima neophodno je prekriti ili ukloniti kako se ne bi nakupljala voda. Ukoliko građani u svom dvorištu ili okolini poseduju kišničare, šahtove, burad i druge posude sa vodom taj problem mogu da prijave našem centru. Naše ekipe će po dojavi sprovesti detaljan pregled terena i ako je potrebno, izvesti larvicidni tretman. Na taj način sprečićemo zajedno širenje ove agresivne vrste komaraca“, objašnjava Aćimović, a prenosi „NS uživo“.\nTigrasti komarac je invazivna vrsta, poreklom iz Jugoistočne Azije, koja se poslednjih godina širi po Evropi. Do širenja dolazi zbog povećanog i ubrzanog prometa roba u svetu, ali verovatno i zbog izmenjenih klimatskih uslova poslednjih godina. Ono što odlikuje tigraste komarce je činjenica da im je za reprodukciju dovoljna i izuzetno mala količina vode.\nReč je o komarcima koji su obično sitniji od domaćih rečnih i urbanih komaraca, ali i izuzetno agresivni u traženju krvnog obroka. Pri tome, za razliku od domaćih, koji uglavnom imaju pik ujutro i uveče, tigrasti komarci su aktivni i grizu veći deo dana.\nSTIŽU NAGRADE – UNAPREĐEN NAČELNIK BATINAŠA AUTISTIČNOG DEČAKA I REKETAŠA IZ NOVOSADSKE POLICIJE?!\ninsektiNovi Sadtigrasti komaracžarište


18-07-2019 18:25 Ratni izveštaji Ostalo Svet Planeta Video\nDvanaest ljudi je poginulo, a više od 80 ih je povređeno kada su eksplodirala dva automobile bombe koje su podmetnuli talibani na kapiji ispred sedišta policije u avganistanskom gradu Kandaharu, saopštili su policija i talibani.\nNovi napad u Kandaharu (Foto: Jutjub)\nNakon eksplozije militanti su otvorili vatru sa obližnjih pozicija, a bezbednosne snage su im odgovorile, rekao je šef policije Tadin Kan, prenosi Rojters.\nPrema njegovim rečima, na meti napada su bile jedinice za borbu protiv droge.\nPolicija je zatvorila napadnuto područje, a prolaznici su se razbežali.\nMeđu nastradalima ima i policajaca i civila, rekao je portparol vlade provincije Kandahar, Bahir Ahmadi.\nTalibani su u saopštenju naveli da se napad nastavlja jer su pojedini borci upali u zgradu policije.\nKandahar je bio sedište talibana dok su vladali Avganistanom, od 1999. do 2001. godine, kada ih je zbacila koalicija predvođena SAD.\nTalibani su nakon toga počeli da izvode napade, a, iako su prošle godine započeli mirovne pregovore sa američkim zvaničnicima, nasilje nije prestalo.\nPročitajte OVDE kako je ruski ekspert odbrusio Amerikancima.


Gradski zavod za javno zdravlje - Beograd - 4. februar - Svetski dan borbe protiv raka: Prevencijom do očuvanja zdravlja 2022.\nSvetska zdravstvena organizacija i Međunarodno udruženje za borbu protiv raka već tradicionalno obeležavaju Svetski dan borbe protiv raka svakog 4. februara. Nova trogodišnja kampanja pokrenuta je 2022. godine, a sa ciljem da se jasno ukaže na novonastale, aktuelne i globalne probleme koji opterećuju sve učesnike u procesu prevencije, dijagnostike i lečenja malignih bolesti.\nPandemija COVID-19 odrazila se na vrlo sličan način u celom svetu na kompletan sistem zdravstvenih usluga usmerenih ka ranom otkrivanju i adekvatnom lečenju malignih bolesti. Zapaženo je da je u brojnim zemljama došlo do manjih ili većih poremećaja u radu ovih medicinskih službi, što se odrazilo na sprovođenje programa ranog otkrivanja, kao i dodatno usložnjavanje procesa lečenja i pružanja nege pacijentima. Uticaj koji će pandemija COVID-19 imati na dijagnostiku i mortalitet od raka, osećaće se, prema procenama stručnjaka, i u godnama koje dolaze. Stoga, važnost pružanja dodatne podrške pacijentima i zdravstvenim radnicima, kao i aktivan rad na ojačavanju celokupnog sistema zdravstvene zaštite imaće presudan značaj za očuvanje i unapređenje kvaliteta života pacijenata.\nU svetu je, prema procenama Svetske zdravstvene organizacije i Međunarodne agencije za istraživanje raka za 2020. godinu, registrovano oko 10 miliona smrtnih slučajeva od svih lokalizacija malignih tumora. Učestalost različitih lokalizacija u svetskim razmerama u 2020. godini, govori da su najzastupljeniji oblici raka u pogledu smrtnosti bili rak pluća (1,8 miliona smrtnih slučajeva), kolorektalni karcinom (935 000 smrtnih slučajeva), rak jetre (830 000 smrtnih slučajeva), rak želuca (769 000 smrtnih slučajeva) i dojke (685 000 smrtnih slulčajeva). Sa produžetkom očekivanog trajanja života i ukupnim porastom stanovništva, uz prisustvo poznatih faktora rizika, povećalo se i ukupno opterećenje malignim bolestima u svetu. Ekonomski značaj malignih bolesti takođe je značajan i rastući – izračunato je da su u svetu u 2010., troškovi povezani sa rakom iznosili oko 1.16 biliona američkih dolara.\nMaligni tumori pluća i bronha vodeća su lokalizacija i u obolevanju i u umiranju među muškarcima, odnosno drugi su po učestalosti uzrok oboljevanja i umiranja među ženama sa dijagnozom raka. Tokom 2019. godine u Srbiji je od raka bronha i pluća obolelo 4.794 muškaraca i 2.069 žena, a umrlo je 3.624 muškaraca i 1.618 žena.\nPrema oboljevanju i umiranju u populaciji žena, rak dojke nalazi se na prvom mestu među malignim bolestima – u Srbiji je u 2019. godini od malignih tumora dojke obolelo 4.636 i umrlo 1.665 žena.\nPreventivne aktivnosti na polju sprečavanja nastanka malignih bolesti veoma su raznorodne, i predstavljaju ključni javnozdravstveni pristup u procesu kontrole malignih bolesti. Procene govore da se čak 40% malignih bolesti može izbeći primenom intervencija u životnom stilu: prestankom pušenja, ograničenim konzumiranjem alkohola, izbegavanjem suvišnog izlaganja suncu, zadržavanjem prosečne težine konzumiranjem zdrave hrane, vežbanjem, kao i zaštitom od infekcija koje se mogu razviti u rak.\nUkoliko želite da proverite svoje znanje o ovoj temi, na sledećem linku možete pronaći testove:


Kandidati za vaterpolo reprezentaciju Srbije od ponedeljka pa do 23. januara treniraće u Beogradu, saopštio je Vaterpolo savez Srbije (VSS). Na spisku selektora Dejana Savića su: Dimitrije Rističević, Lazar Dobožanov, Vladimir Mišović, Miloš… »\nU polufinalu idu na domaćina turnira. Srbija će ipak imati predstavnika na fajnal-foru vaterpolo regionalne lige. To će biti Radnički koji je u poslednjem kolu turnira u Dubrovniku slavio protiv Primorca iz Kotora sa 12:10 (4:3, 3:5, 5:1, 0:1)… »\nBEOGRAD - Kandidati za Vaterpolo reprezentaciju Srbije od sutra pa do 23. januara treniraće u Beogradu, saopštio je danas Vaterpolo savez Srbije (VSS). Na spisku selektora Dejana Savića našao se 21 igrač: Dimitrije Rističević, (Novi Beograd), Lazar… »\nBEOGRAD: Kandidati za Vaterpolo reprezentaciju Srbije od sutra pa do 23. januara treniraće u Beogradu, saopštio je Vaterpolo savez Srbije (VSS). Na spisku selektora Dejana Savića našao se 21 igrač: Dimitrije Rističević, (Novi Beograd), Lazar… »\nVaterpolisti Radničkog očekivano su pretrpeli prvi poraz na turniru B grupe Regionalne A1 lige, u Dubrovniku, od domaćeg Juga, rezultatom 17:6, u meču koji za njih nije imao preteranog rezultatskog značaja. Kako je Jug apsolutni favorit za osvajanje… »\nDobri mečevi na turniru u Beogradu. Vaterpolisti Crvene zvezde nisu uspeli da se plasiraju na finalni turnir regionalne lige u vaterpolu. Crveno-beli su u poslednjem meču grupe u Beogradu izgubili sa 18:10 (4:4, 5:2, 6:3, 4:1) od Mladosti iz Zagreba i… »\nVaterpolisti Radničkog poraženi od Juga\nRT Kragujevac pre 5 dana\nVaterpolisti Radničkog očekivano su pretrpeli prvi poraz na turniru B grupe Regionalne A1 lige, u Dubrovniku, od domaćeg Juga, rezultatom 17:6, u meču koji za njih nije od posebnog rezultatskog značaja. Posle četiri kola Radnički ima skor od tri… »\nOdigrana su dva meča poslednjeg dana polufinalnih turnira vaterpolo Regionalne lige koje možete da pratite na Sport Klubu. Jadran iz Splita je pobedio Primorje iz Rijeke sa 13:10, dok je Jadran iz Herceg Novog bio bolji od Budvanske rivijere sa 15:8… »\nMondo pre 59 minutajoš 12 povezanih\nDojče vele pre 16 minutajoš 1 povezana


Najavljen bogatiji program obilježavanja predstojeće Nove godine\nčetvrtak, 12 oktobar 2017 15:24\nBANJALUKA - Za razliku od ranijih godina, novogodišnji program u Banjaluci biće mnogo sadržajniji i sa brojnim novinama, uključujući i trodnevni koncert u centru grada, sa poznatim regionalnim muzičkim zvijezdama, rečeno je na današnjoj, prvoj sjednici Organizacionog odbora za obilježavanje Nove godine.\nKako je planirano, koncerti u centru grada (najvjerovatnija lokacija – Ulica Kralja Petra Karađorđevića, ispred hotela Palas) biće održani 30. decembra, u novogodišnjoj noći, te 1. januara iduće godine.\nPrema planu gradskih službi, pored već prepoznatljivog „Zimzograda“, grad će na još dvije lokacije – na platou ispred Muzeja savremene umjetnosti RS i Narodnog pozorišta RS prirediti prigodan novogodišnji program. S tom namjerom, resorne gradske službe uskoro će raspisati i javni poziv zainteresovanim udruženjima građana i nevladinim organizacijama koje žele da se uključe u obilježavanje Nove godine.\nViše iz ove kategorije « Elektrokrajina - Planirana privremena isključenja za petak 13. oktobar Uskoro gradnja zgrade Ustavnog suda RS u centru Banjaluke »


Pevanje uz gusle upisano na UNESCO listu - Novosti - Turistički svet\nPevanje uz gusle upisano na UNESCO listu\n01. Decembar 2018\nTuristička organizacija Srbije saopštila je da je na 13. Međuvladinom zasedanju komiteta za nematerijalno nasleđe doneta odluka kojim je „pevanje uz gusle“ upisano na UNESCO reprezentativnu listu nematerijalnog kulturnog nasleđa čovečanstva.\nCentar za nematerijalno kulturno nasleđe pri Etnografskom muzeju u Beogradu pripremio je nominaciju u saradnji sa Muzikološkim institutom, uz podršku Saveza guslara Srbije, guslarskih udruženja, državnih institucija, lokalnih samouprava, pojedinaca, nevladinih organizacija i stručnih udruženja.\nKako se podseća u saopštenju, UNESCO je 2014. godine na listu nematerijalnog kulturnog nasleđa postavio „porodičnu slavu“ da bi 2017. godine "kolo", tradicionalna narodna igra, takođe dobila svoje mesto na listi nematerijalnog kulturnog nasleđa.\nMaterijalno nasleđe iz Srbije upisano na UNESCO listu čine: manastir Studenica, Stari Ras sa Sopoćanima, srednjovekovni spomenici na Kosovu i Metohiji i Gamzigrad – Romulijana.\nU okviru UNESCO programa „Pamćenje sveta“, u svetski registar kulturne dokumentacione baštine iz Srbije upisani su Arhiva Nikole Tesle (2003) i Miroslavljevo jevanđelje (2005).\nTakođe je UNESCO MAB Savet, u okviru programa „Čovek i biosfera“, deo Parka prirode Golija proglasio za Rezervat biosfere Golija–Studenica.\nUNESCO je 2016. godine na listu „Svetske kulturne baštine“ upisao i Stećke iz Srbije.


On je naveo da je sugestija Ministarstva inostranih poslova BiH bila da se oni vrate u BiH i pokušaju na sudski ili drugi način da realizuju svoja potraživanja, a riječ je o neisplaćenim platama za nekoliko mjeseci.\n“Oni misle da će, ukoliko odu sa lica mjesta, to ići mnogo teže”, rekao je Perković i napomenuo da su sve katarske institucije obaviještene o njihovoj situaciji.\nGrađevinski radnici iz BiH došli su u situaciju da ambasada prikuplja humanitarnu pomoć za njih.\nOni su zatražili pomoć u Ambasadi BiH u Dohi.\nAgencija za rad i zapošljavanje BiH upozorila je građane BiH da budu oprezni prilikom odlaska na rad u Katar, jer Sporazum između Savjeta ministara BiH i tamošnje Vlade o regulisanju zapošljavanja državljana BiH u ovoj zemlji još nije ratifikovan, te se samim tim još ne primjenjuje.\nIz Agencije napominju da su od Ministarstva inostranih poslova BiH dobili informaciju o problemima državljana BiH zaposlenim u kompanijama sa sjedištem u Kataru. Srna\nTagovi: katarpravaradnicizoran perkovic


Strože kazne za govor mržnje - Institut za medije Crne Gore (IMCG)\nUčesnici današnje debate „ Za mržnju nemamo kad – kako unaprijediti regulativu i samoregulaciju u Crnoj Gori kako bi se spriječilo širenje govora mržnje i dezinformacija” ukazali su danas na ogromnu društvenu štetu koju uzrokuje poplava govora mržnje u javnom prostoru i založili se za strože kažnjavanje ovog nezakonitog vida komunikacije.\nNa debati koju je u susret Dana novinara Crne Gore organizovao Institut za medije Crne Gore , učesnici/ce debete su pozvali na proaktivnije djelovanje svih u lancu odgovornosti, kako bi se spriječile teže društvene posljedice.\nPosebno je ukazano na odgovornost političara koji „zapaljivom“ retorikom, kako je ocijenjeno, doprinose porastu uvredljivog i govora mržnje u javnom prostoru. Učesnici, pravni stručnjaci, predstavnici regulatora, kancelarije Zaštitnika ljudskih prava i sloboda, novinari, saglasili su se da su tradicionalni i etablirani mediji u Crnoj Gori „otporniji“ na govor mržnje, u odnosu na onlajn portale i onlajn medije.\nDekanica Pravnog fakulteta Aneta Spaić ocijenila je da i pored „adekvatnog“ regulatornog okvira, u Crnoj Gori nema sistemskog odgovora na potrebu suzbijanja govora mržnje, da on nije uvezan, te da i pored upozorenja Savjeta Evrope nema sistematičnog praćenja šta na tom polju rade Ministarstvo pravde, policija i sudovi.\n„Krivična djela izazivanja govora mržnje se najčešće ne procesuiraju, a veliki broj krivičnih prijava završi pred prekršajnim sudovima“, kazala je ona. Navela je da je od 275 prijava tokom 2019. i 2020. godine, 1/3 odbačena, da su svega dvije bile osuđujuće sa kaznom od četiri mjeseca i uslovnom, dok su ostale bile novčane, sa najvisočijom kaznom od 600 eura.\n„To bi u narednom periodu trebalo biti promijenjeno i kaznenu politiku kreirati u pravcu osvješćivanja i istinske svrhe kaznene politike u Crnoj Gori“, poručila je ona.\nPomoćnica direktora Agencije za elektronske medije Sunčica Bakić založila se da se mjere na suzbijanju govora mržnje moraju „više usmjeriti na odgovornost onih koji su ga izrekli, a ne isljučivo na ograničenje kanala komunikacije kojima se ona širi“ i konstatovala „poražavajući porast govora mržnje i netolerancije u crnogorskom društvu“.\n„To nije borba jedne institucije, već čitavog društva i ako želimo efikasnost moramo se bolje uvezati i ići na srž problema-na protagoniste govora mržnje koji su često zaštićeni poslaničkim i drugim imunitetima i ostaju izvan ove priče“, navela je Bakić.\nNa odgovornost političara u širenju zapaljivog govora ukazala je i zamjenica Zaštitnika ljudskih prava i sloboda Nerma Dobradžić, institucije koja se u posljednje vrijeme suočava sa rastom broja žalbi na govor mržnje. Ona je apelovala na jačanje kulture dijaloga, podizanje svijesti, a posebno na edukaciju mladih.\nStručnjak za medijsko pravo Peter Noorlander, iz organizacije Global Rights Hub ukazao je da praksa zemalja u EU pokazuje na sve više pritužbi da zemlje članice pojedinačno ne čine dovoljno na suzbijanju govora mržnje, te da se u ovom trenutku i na nivou EU i na nivou pojedinačnih zemalja kreiraju politike koje predviđaju strožiji pristup ovoj problematici. Norlender je skrenuo pažnju i na potrebu kontinuirane edukacije građana kroz medijsku pismenost.\nGlavni urednik RTV Cetinja, Mladen Zadrima založio se za jaču samoregulaciju i suzbijanje govora mržnje posebno u onlajn komentarima i na profilima društvenih mreža medija. Naveo je primjere iz prakse RTV Cetinja uklanjanja i moderiranja spornih kometara tokom nedavnih lokalnih izbora na Cetinju.


Džejms Džefri - Sputnjik Srbija\n20:30 16 April 2021\nSAD žele da eliminišu Rusiju iz Sirije, da tamo stvore novi Vijetnam\nDžejms Džefri, specijalni izaslanik SAD-a za Siriju, rekao je da je njegov cilj u toj arapskoj zemlji da stvori „živo blato“ za Rusiju, a ne da se bori protiv terorizma. On je priznao da njegov posao i posao američkih trupa u Siriji zapravo stvaranje novog Vijetnama ili Avganistana za Moskvu.\nAmerika: Glavna tačka razdora u odnosima SAD i Turske – kupovina ruskih PVO sistema S-400\nSjedinjene Američke Države smatraju da je kupovina ruskih protivraketnih sistema S-400 od strane Turske i dalje glavni uzrok razdora u odnosima Vašingtona i Ankare, izjavio je specijalni predstavnik za Siriju i jedan od vodećih američkih diplomata za odnose s Turskom, Džejms Džefri.\nSAD: Rusija nesporno vojno uspešna u Siriji, ali mora da se distancira od Asada\nRusija je u vojnom smislu veoma uspešna u Siriji, iako se političko rešenje neće naći sve dok se ne distancira od Asada i Iranaca, izjavio je specijalni predstavnik Sjedinjenih Američkih Država za Siriju Džejms Džefri.\nVašington: Politika SAD prema sirijskoj nafti nije protivzakonita\nPolitika Sjedinjenih Američkih Država prema naftnim izvorištima u Siriji nije protivzakonita, smatra specijalni predstavnik SAD za Siriju Džejms Džefri.\nVašington ne namerava da menja sirijski režim\nSAD nemaju za cilj smenu režima u Siriji, već su privržene političkom procesu, izjavio je za agenciju RIA Novosti i list „Komersant“ specijalni predstavnik za Siriju američkog državnog sekretara Džejms Džefri.


Ruski vojni lekari posetili Opštu bolnicu Leskovac - Televizija Leskovac\nRuski vojni lekari posetili Opštu bolnicu Leskovac\nDelegacija vojnih lekara iz Ruske Federacije u okviru svog boravka u Srbiji, posetila je Opštu bolnicu Leskovac kako bi se strani stručnjaci informisali o situaciji u srpskim zdravstvenim ustanovama i načinu organizacije svih relevantnih institucija u cilju što efikasnijeg suzbijanja širenja zarazne bolesti COVID-19. Nakon detaljne analize oni će doneti konačnu odluku o tome na koji način Ruska Federacija može da pomogne Srbiji i njenom stanovništvu.\nPomoć će se, kako je rečeno ovom prilikom, pre svega sastojati u dezinfekciji zdravstvenih ustanova, snabdevanju medicinskom i zaštitnom opremom, tehnikom, ali i u direktnom pružanju medicinske pomoći obolelima od koronavirusa.\nOvom prilikom gradonačelnik Leskovca Goran Cvetanović je u pratnji direktora Opšte bolnice Nebojše Dimitrijevića i zamenika direktora Doma zdravlja Časlava Nedeljkovića pokazao prostorije i put kojim se pacijenti sprovode i smeštaju u leskovačku bolnicu. Ujedno su ruski stručnjaci dobili detaljne informacije o svim merama predostrožnosti koje se preduzimaju kako bi se sprečilo dalje širenje virusa.\nDelegacija iz Rusije će u Srbiji boraviti mesec dana i plan je da još nekoliko puta poseti Leskovac kako bi prikupili sve neophodne podatke.\nTags: lekari, OPŠTA BOLNICA, ruski vojni stručnjaci, ZDRAVSTVO\nOnlajn program Leskovačkog kutlurnog centra\nUhapšen devetnaestogodišnjag zbog proizvodnje i prodaje droge i napada na policajca


Informacija o stanju vodostaja na vodnom području rijeke Save u Federaciji BiH | Vlada Županije Posavske\nInformacija o stanju vodostaja na vodnom području rijeke Save u Federaciji BiH\nAgencija za vodno područje rijeke Save nastavlja pojačano praćenje vodostaja na svim vodotocima na vodnom području rijeke Save u Federaciji BiH.\nNa vodnom području rijeke Save u Federaciji BiH na svim vodotocima, uključujući i rijeku Savu, vodostaji su u stagnaciji i blagom opadanju.\nZbog smanjenja nivoa vodostaja na vodomjernoj stanici Slavonski Šamac, glavni rukovoditelj obrane od poplava za vodno područje rijeke Save u Federaciji BiH je donio Rješenje o proglašenju prestanka redovne obrane od poplava na poplavnom području Srednja Posavina. Mjere redovne obrane od poplava na poplavnom području Odžačka Posavina i dalje su na snazi.\nZaštitni vodni objekti su u stabilnom i funkcionalnom stanju, o čemu se brinu pravni subjekti koji provode mjere aktivne obrane od poplava na području Županije Posavske.\nU Agenciji za vodno područje rijeke Save i dalje se obavljaju sve aktivnosti na praćenju i obavještavanju o trenutnom hidrološkom stanju, a sve u skladu sa Federalnim operativnim planom obrane od poplava (FOP).\nAgencija za vodno područje rijeke Save će zbog aktualnosti situacije i u narednom periodu kontinuirano vršiti praćenje i obavještavanje o stanju vodostaja na vodotocima na vodnom području rijeke Save u Federaciji BiH, izvijestili su iz Agencije.


U BiH se očekuje drastično poskupljenje struje, prosvjedovali radnici stotina firmi - Index.hr\nIndex Vijesti/Hina 17.12.2021.\nRADNICI više stotina kompanija u entitetu Federaciji BiH održali su danas polusatni prosvjed zbog najavljenog drastičnog poskupljenja električne energije, tražeći intervenciju vlade budući da bi, tvrde, zbog takvog poskupljenja došlo do zatvaranja brojnih pogona i gubljenja tisuća radnih mjesta.\n"Ovakvo poskupljenje moglo bi dovesti do tisuća otkaza"\nNikhil Mehta, generalni direktor Arcelor Mittala iz Zenice, koji djeluje u sklopu međunarodne korporacije i jednoga od lidera u proizvodnji čelika, grupacije Mittal, ocijenio je kako će s udvostručenjem računa za električnu energiju proizvodnju u BiH praktički učiniti nemogućom.\n"Ne možemo preživjeti"\n"Mi godišnje trošimo 35 milijuna eura struje i uz dodatnih 35 milijuna nema svrhe nastavak proizvodnje. Ne možemo preživjeti", rekao je lokalnim medijima generalni direktor Mehta.\nIz udruženja poslodavaca Federacije Bosne i Hercegovine pozvali su vladu Federacije BiH da svojim mjerama ograniči povećanje cijene električne energije na maksimalno 10 posto od sadašnje cijene.\n#BiH #poskupljenje struje #prosvjed bih #struja bih


Stojan Vranješ strijelac gola za svoj novi klub\nDoskorašnji fudbaler Borca Stojan Vranješ našao se na terenu u prijateljskoj utakmici svog novog kluba Bašundara Kingsa i Utar Baridhare i odmah je uspio da dođe do pogotka.\nBašundarara Kings je odigrao prijateljsku utakmicu protiv ekipe Utar Baridhare, a Stojan Vranješ, koji je nedavno stigao u ovaj klub iz Bangladeša, upisao je debitantski nastup i odmah stigao do gola čime je potvrdio da će biti odlično pojačanje.\nVranješ je u novom klubu zaigrao u dresu sa brojem 23, istim onim koji je nosio dok je nastupao za aktuelnog šampiona Bosne i Hercegovine.\nTridesetpetogodišnji fudbaler je nedavno napustio ekipu Borca te stigao u Bandušar Kings, iako su se pominjale još neke potencijalne destinacije na kojima bi mogao da nastavi karijeru.\nPrethodni članakLatić za MeridianSportBH: “Smatram da smo sasvim zasluženo odnijeli kući tri boda”\nNaredni članakBel za MeridianSportBH: “Možemo se takmičiti protiv bilo koga, nastavićemo vrijedno raditi”


Prirodni kamen Ibarska magistrala - Prirodni kamen\nNalazite se na » Prirodni kamen » Prirodni kamen Ibarska magistrala\nPrirodni kamen Ibarska magistrala\nKada tražite kvalitetan prirodni kamen Ibarska magistrala je sigurno jedno od mesta ka kome ćete se uputiti, jer provereno znate da tamo možete naći najbolji prirodni kamen. Prirodni kamen na Ibarskoj magistrali može se pronaći na više lokacija.\nVerovali ili ne, mesto gde možete da pronađete najlepši, najkvalitetniji prirodni kamen je Ibarska magistrala. Naša firma ima dugogodišnji staž u oblasti proizvodnje prirodnog kamena različitih namena, jer se pokazalo da je ovo jedan od materijala koji se može koristiti višestruko, a njegova posebna odlika koja je značajna našim kupcima je, pored lepog izgleda, velika postojanost i otpornost na atmosferske promene.\nUpotreba prirodnog kamena u estetske svrhe postala je posebno popularna prethodnih godina, kada se sve veći broj ljudi ponovo okreće prirodnim materijalima i elementima kojima žele da osveže svoje životne prostore.\nMi poslujemo uz vrlo profesionalan odnos prema svakom pojedinačnom korisniku naših usluga, i insistiramo na dugoročnoj saradnji i transparentnom odnosu.\nMožemo da obezbedimo potrebne količine prirodnog kamena, u svim postojećim bojama (od žute, preko sive, do crvene i plave, i još mnogo toga), u oblicima u kojima vi to zahtevate, kako bismo maksimalno našu ponudu prilagodili vašim zahtevima.\nPrirodni kamen ugrađujemo veoma brzo i efikasno, imajući u vidu da smo već ugiran tim koji posluje mnogo godina već na teritoriji čitave Srbije. Rukovodimo se idejom da uradimo sve što je u našoj moći da vaše domove pretvorimo u prava porodična gnezda, koja će čuvati sve vaše divne uspomene.\nPrirodni kamen vašem enterijeru ili eksterijeru može da da jedan drugačiji, poseban izgled, kojim ćete se sigurno oduševiti i biti nestrpljivi da ga što pre pokažete svojim prijateljima i porodici.\nSvejedno da li radite samo zidove od našeg kamena, ili želite da vam izradimo kamine, fontane, česme, staze i slično, verujemo da ćete primetiti razliku u estetskom smislu čim budemo završili posao.\nPrelivanje bezbroj nijansi boja može vašem domu dati jednu posebnu draž, koju ćete obožavati. Ako je predmet vaše potrage prirodni kamen Ibarska magistrala je mesto gde nas možete naći i gde vas očekujemo sa nestrpljenjem, da čujemo vaše ideje i predloge, kako bismo mogli što pre da krenemo sa njihovim ostvarivanjem.\nPrirodni kamen može biti pravo osveženje u vašem domu, zato se usudite da probate.


Kako piše realtor.com kuća se nalazi na Beverli Hilsu i vredna je 36.750.000 dolara!\nLos Anđeles Tajms javlja da je Lebron postao ponosni vlasnik vile koja je prethodno bila u vlasništvu legendarne voditeljke i rediteljke sapunica Li Filip Bel, koja je preminula u februaru ove godine u 91. godini.\nIza nje je ostala vila koju je i sama uredila u mediteranskom stilu, a koja izgleda neverovatno. Takođe, od prve najave kupovine cena je pala sa 52 miliona na nešto malo manje od 37 miliona dolara.\nSama kuća ima 9.100 kvadratnih metara, a na imanju su i dve dodatne kuće za goste. Kuća poseduje bioskop, bazen, teniski teren, stazu za vožnju motora, fontane i jedan od najboljih pogleda u Los Anđelesu, sa kojeg se vidi čitav grad.


Za program "Moja prva plata" stiglo više od 50 prijava zainteresovanih kompanija | 013 info\nZa program "Moja prva plata" stiglo više od 50 prijava zainteresovanih kompanija\nRTV\tČet, 20/08/2020 - 14:20\nZa program "Moja prva plata", koji treba da podstakne zapošljavanje mladih bez radnog iskustva, tokom tri dana pristiglo je više od 50 prijava zainteresovanih kompanija. Poslodavci iz privatnog i javnog sektora imaju rok da se jave do 25. septembra. Projektom vrednim dve milijarde dinara, u okviru antikriznih mera protiv ekonomskih posledica pandemije, Vlada Srbije predvidela je radno osposobljavanje 10.000 mladih, koji će dobiti priliku da steknu prva radna iskustva i prvu zaradu.\nDa bi uz podršku Vlade došli do svog prvog radnog angažmana, mladi će na otvorene pozicije u okviru projekta moći da konkurišu od prvog do 15. oktobra. Nakon toga sledi selekcija kandidata unutar kompanija, a potom potpisivanje ugovora.\n"U zavisnosti od toga koliko ugovora bude spremno tokom novembra, krajem ili početkom decembra možemo imati već i neke isplate, u zavisnosti od toga kada se zaključi ugovor. Dakle, za sve one koji zaključe ugovor i koji rade tokom novembra oni će svakako početkom decembra moći da imaju zaradu", objašnjava Zoran Martinović, direktor Nacionalne službe za zapošljavanje.\nProgram traje 9 meseci bez zasnivanja radnog odnosa. Država će mesečno uplaćivati 20.000 dinara novozaposlenima sa srednjim, a 24.000 sa visokim obrazovanjem, uz doprinose za slučaj povrede na radu. Poslodavci mogu da isplate i dodatna sredstva.\n"Što se tiče kadrova sa završenim srednjim obrazovanjem, naročito građevinarstvo, tekstilni sektor, grafička industrija prosto vape za tim kadrovima, i nadamo se da bi kroz ovaj program mogli doći do njih. Što se tiče kadrova sa završenim visokim obrazovanjem, tu su mašinska, metalska, elektro-industrija", kaže Mirjana Kovačević, rukovodilac Centra za edukaciju, dualno obrazovanje i obrazovne politike Privredne komore Srbije.\nU javnom pozivu navedeno je da će prioritet imati poslodavci iz privatnog sektora, a naročito iz devastiranih opština. Prijavljivanje se odvija preko portala "Moja prva plata".


Reagovanje povodom izjave Demokrata - CEDIS\nCEDIS > Najnovije vijesti > Reagovanje povodom izjave Demokrata\nReagovanje povodom izjave Demokrata\nI pored želje i politike CEDIS-a da ne učestvuje u dnevno-političkim pitanjima, prinudjeni smo da u cilju zaštite ugleda kompanije reagujemo na objavu Demokrata o “skandaloznoj podjeli stambenih kredita pred kraj mandata”.\nPrije svega, javnost informišemo da je navedenom objavom namjerno ili slučajno “zaboravljeno” da se pomene da CEDIS, u skladu sa Kolektivnim ugovorom i Pravilnikom o rješavanju stambenih potreba rješava ovo pitanje svim zaposlenima, a ne samo članovima menadžmenta i zaposlenim na radnim mjestima od značaja za Poslodavca. Za četiri godine, otkad CEDIS posluje izdvojeno iz EPCG, riješeno je stambeno pitanje za 214 zaposlenih, od kojih su samo 32 zaposleni koji su na radnim mjestima od značaja za Poslodavca. Od ukupnog iznosa sredstava koja su, u skladu sa obavezom CEDIS-a iz Kolektivnog ugovora, izdvojena u ovu svrhu, 81 odsto sredstava je dodijeljeno zaposlenima, dok je 19 odsto dodijeljeno članovima menadžmenta, ili zaposlenima na radnim mjestima od značaja za Poslodavca. Zbog ovakvog odnosa prema zaposlenima je CEDIS prepoznat kao kompanija koja i na taj način pokazuje društvenu odgovornost. Ova praksa ne predstavlja nikakvu tajnu “koju treba otkriti”, već višedecenijsku praksu sistema iz kojeg je CEDIS proistekao, kao i praksu najboljih crnogorskih konpanija, ali i neprofitnih institucija kao sto je Univerzitet, sudovi i sl. Stambene potrebe se ne rješavaju “iz džepa gradjana” već iz višemilionskog profita kompanije, a za dobar rezultat poslovanja je, izmedju ostalog, zaslužan i menadžment, kao i svaki zaposleni. Čudno je i da se u navedenoj objavi spominje da se radi o poslednjem mjesecu mandata menadžmenta, jer menadžment o tome nije obaviješten, a svoje obaveze prema zaposlenima će, kao i do sada, do zadnjeg dana mandata (kad god to bilo) izvršavati u skladu sa zakonom i internim aktima Društva.\nCrnogorski elektrodistributivni sistem, od osnivanja, kao odgovorna kompanija vodi brigu o svim zaposlenima, za šta je i nagrađivan 2018. godine, između ostalog i po pitanju rješavanja stambenih potreba. Rješavanje stambenih pitanja svih zaposlenih se sprovodi svake godine, od 2017, u skladu sa Kolektivnim ugovorom, koji je potpisan sa reprezentativnim sindikalnim organizacijama, te nije nešto što se dešava pred nečiji početak ili kraj mandata, već onako kako je to predvidjeno internim aktima koja će, nadamo se, poštovati svaki menadžment.\nYour ticket for the: Reagovanje povodom izjave Demokrata


Potvrda, Bajern dovodi jednog od najtalentovanijih! - Sportske.net\nKlop bi kapitena iz Bundeslige, Srbin mu kvari planove!LŠ - Spisak skoro pa kompletan, čeka se na rasplet u dva prvenstva i Ligi Evrope!Alegri ne mora da brine, već pronašao novi posao?Atletiko pristaje na trampu sa Sitijem?Odlučeno, evo koliki je transfer budžet Bajerna!\nBavarci su završili sezonu sjajnom odbranom "Salatare" u zadnjem kolu, stradao je "srpski" Ajntraht sa 5:1.\nPretposlednja utakmica u sezoni je bila i sjajna prilika da se navijači tima iz Minhena oproste od svojih dugogodišnjih vedeta u vidu Arjena Robena i Franka Riberija, dvojac je počastio publiku sa po golom.\nVeć se zna da će Bavarce u narednom letu pojačati Lukas Ernandez iz Atletiko Madrida i Bendžamin Pavar iz Štutgarta, međutim danas je ozvaničen dolazak još jednog fudbalera.\nRadi se o mladom napadaču Hamburga, Jan-Fite Arpu.\nZa dolazak mladog napadača se zna još od februara, nije bilo jasno da li će se Arpe pridružiti momcima iz Minhena ovo ili sledeće leto kada mu ugovor i ističe sa HSV-om. Danas je potvrđeno da će to ipak biti raniji datum.\nSam igrač je potvrdio to na svom Instagram profilu, u prošlom kolu je i postigao gol za svoj Hamburg koji je proslavio krajnje emotivno.\nPitanje koje se postavlja jeste to da li će nemački tinejdžer biti u prvom timu Bavarca naredne sezone ili će ipak biti prosleđen na pozajmicu.\nJedno je sigurno a to je da Fite Arp napušta svoj HSV posle maltene deset godina.


by Admin on Sat 09 May 2009, 16:19\nPola Evrope interesira se za napadača reprezentacije BiH...\nMisimović: Ide li za Magatom u Šalke\nNakon što je objavljeno da će Feliks Magat (Felix Magath) po završetku sezone napustiti Volfsburg i preseliti u Šalke, mediji su počeli pisati o raspadu igračkog kadra "Vukova", koji trenutno vode u Bundesligi.\nNama je, svakako, najzanimljivije šta će se desiti sa našim reprezentativcima Zvjezdanom Misimovićem i Edinom Džekom.\nPrema "Kickeru", Zvjezdan Misimović mogao bi u Šalke sa Magatom, koji u novi klub želi dovesti i golgetera Bundeslige, Brazilca Grafitea te Marsela Šafera (Marcel Schafer).\nU utrku za Džekom uključio se i najveći njemački klub Bajern, koji je, čini se, snažno zagrizao za napadača reprezentacije Bosne i Hercegovine. Od njemačkih klubova, za Džeku je zainteresiran i Hamburg, kojem će trebati osvježenje u napadu.


S+P: Kreditni rejting BiH ostaje "B" s pozitivnim izgledima\nS+P: Kreditni rejting BiH ostaje „B“ s pozitivnim izgledima\nTanjug 9. septembra 2019. 15:49\nSARAJEVO – Međunarodna rejting agencija Standard and Poor’s (S&P) objavila je da kreditni rejting Bosne i Hercegovine ostaje „B“ s pozitivnim izgledima.\n„Pozitivni izgledi se zasnivaju na očekivanju analitičara ove agencije da će se ekonomski izgledi BiH poboljšati ukoliko vlast bude formirana do kraja godine, te na očekivanjima da će nova vlast regulisati status programa s Međunarodnim monetarnim fondom (MMF), što bi ubrzalo reforme i omogućilo pristup izvorima finansiranja za važne infrastukturne projekte“, saopšteno je iz Centralne banke BiH.\nPrema navodima analitičara, kreditni rejting može biti povećan u narednih 12 meseci ukoliko bude formirana stabilna vlast koja će promovisati nastavak strukturnih reformi.\nU tom slučaju, analitičari agencije očekuju ponovno pokretanje dijaloga s MMF-om, realno sagledavanje procene finansijske situacije u kojoj se nalaze velike javne nefinansijske kompanije u BiH, kao i preduzimanje koraka ka smanjenju sive ekonomije.\nS druge strane, u izveštaju se navodi da će rejting biti smanjen ukoliko ne bude formirana stabilna vlast, te reforme ne budu oživljene, preneo je sarajevski portal Klix.\nSadašnji rejting je aktuelan od 8. marta ove godine, kad je ova agencija poboljšala izglede sa stabilnih na pozitivne, što je bilo prvo poboljšanje u izgledima za dugoročni S&P rejting BiH od 2012. godine.


Akcija edukacij@ na Kosovu i Metohiji – pokloni đacima kao motiv za nove školske uspehe Akcija edukacij@ na Kosovu i Metohiji – pokloni đacima kao motiv za nove školske uspehe – Personal magazin\nAkcija [email protected] na Kosovu i Metohiji – pokloni đacima kao motiv za nove školske uspehe\nPovodom školske slave Sveti Sava, Telekom Srbija je posetio osnovnu školu ”Žarski odred” u mestu Vrbešica, kao i OŠ ”Šarski odred”, odeljenje Ježice, opština Štrbce, na Kosovu i Metohiji, gde…\nPovodom školske slave Sveti Sava, Telekom Srbija je posetio osnovnu školu ”Žarski odred” u mestu Vrbešica, kao i OŠ ”Šarski odred”, odeljenje Ježice, opština Štrbce, na Kosovu i Metohiji, gde je tom prilikom uveden besplatan internet priključak, a đacima obezbeđeni pokloni sa željom da doprinesu unapređenju uslova obrazovanja.\nTelekom Srbija se na taj nacin pridružio akciji B92 ”Paketići za decu Kosova”, jer je, pored besplatnog internet priključka, đacima OŠ ”Šarski obred”, poklonio 100 paketića, dok su mališani OŠ ”Žarski odred” iz Vrbešice obradovani sa 30 knjiga za školsku biblioteku.\nPodsećamo da je na teritoriji Kosova i Metohije u okviru akcije ”[email protected]!” uveden besplatan internet priključak u svih 55 škola u srpskim enklavama. Do danas, Telekom Srbija uveo je internet u gotovo sve osnovne i srednje škole u Srbiji, počevši od decembra 2008. godine kada je akcija „[email protected]“ pokrenuta u saradnji sa Ministarstvom prosvete. “Telekom Srbija će i u budućnosti nastaviti da kontinuirano ulaže uobrazovanje i negovo osavremenjivanje.“, istakao je Ilija Ivanović, predstavnik Telekom Srbija.\nAkcija [email protected] na Kosovu i Metohiji – pokloni đacima kao motiv za nove školske uspehe was last modified: January 29th, 2010 by Redakcija\nOtvoren program ICT PSP za podršku informaciono-komunikacionih tehnologija u okviru CIP programa EU\n3DPhoto – novi fotogrametrijski proizvod


Posljednji voz za EU je prošao u godini kada je Crna Gora postala nezavisna\nUmjesto da 2005. počnu pregovore o članstvu u EU zajedno sa Hrvatskom, ili da barem dobiju status kandidata sa datumom početka pregovora, i uhvate posljednji vagon za EU, Crna Gora i Srbija tek počinju pregovore o SSP-u\n24765 pregleda\t27 komentar(a)\nVoz za članstvo u Evropskoj uniji za Crnu Goru je prošao u prvoj deceniji 21. veka i ko zna kad će ponovo proći našim meridijanima. Reč je o gorkoj isitni koju pojedinci skrivaju zato što su odgovorni, direktno ili indirektno, za propuštenu priliku, drugi jer je nisu bili svesni i pored dobre vere koju imaju kada je u pitanju put Podgorice u EU, a treći iz neznanja ili drugih ciljeva nastavljaju da obmanjuju javnost ispaljujući proizvoljno i bez ikakve realne podloge datume o fantazmagoričnom ulasku Crne Gore u EU.\nNajpovoljnijih pet godina za približavanje EU, od pada kleptokratskog režima Slobodana Miloševića u Beogradu do propalih izjašnjavanja o Ustavu EU u Francuskoj i Holandiji, Crna Gora je potrošila na pripremu terena za održavanje referenduma o nezavisnosti. Rečju, u najberićetnijem periodu politike proširenja EU, od 2000. do 2006. godine, Podgorica je preferirala da gradi put ka nezavisnosti umesto ka članstvu u EU.\nZbog realizacije političke agende režima Mila Đukanovića, Crna Gora i Srbija su izgubile već u startu dragoceno vreme u pregovorima oko Beogradskog sporazuma. Umesto da po padu Miloševića Podgorica i Beograd krenu svom brzinom ka članstvu u EU, tadašnja vlast ali i dobar deo onih koji su zaista proevropski nastrojeni, imali su kao prioritet obnovu nezavisnosti a ne članstvo u EU.\nBudući da pitanje SR Jugoslavije nije bilo rešeno, EU nije mogla da napravi ni minimalne formalne korake u približavanju Crne Gore i Srbije članstvu iako je u Briselu i najvažnijim evropskim prestonicama postojala naklonost, koju više nikada nećemo imati, da se Beograd i Podgorica nađu u evropskom klubu i to na privilegovanom koloseku.\nU periodu dok 12 istočnoevropskih država trči ka ulazu u EU, a Hrvatska ošamućena desetogodišnjom vlašću Franje Tuđmana hvata zalet, Podgorica i Beograd, uz posredstvo visokog predstavnika EU Havijera Solane, traće dve godine za stvaranje Državne zajednice Srbije i Crne Gore čija je jedina svrha da se kupi vreme za kreiranje većine na referendumskom izjašnjavanju.\nZatim smo proćerdali još dve godine oko dobijanja tzv. Studije izvodljivosti jer je Podgorica namerno opstruisala usaglašavanje zajedničke carinske politike što je bio conditio sine qua non za dobijanje dokumenta koji je neophodan da bi mogli da se otvore pregovori o Sporazumu o stabilizaciji i pridruživanju (SSP).\nDakle, umesto da 2005. počnu pregovore o članstvu u EU zajedno sa Hrvatskom, ili da barem dobiju status kandidata sa datumom početka pregovora, i uhvate poslednji vagon za EU, Crna Gora i Srbija tek počinju pregovore o SSP-u.\nPodsetimo, iskustvo prethodnih istočnoevropskih država u procesu proširenja EU je ukazivalo da iter, od dobijanja Studije izvodljivosti do statusa kandidata i početka pregovora, traje između tri i pet godina. Računica je vrlo jasna, da se krenulo ozbiljno ka EU 2001, postojale bi realne šanse da se uhvati priključak sa Hrvatskom.\nS naknadnom pameću bismo mogli da kažemo da mnogi nisu videli šumu (članstvo u EU) od drveta (nezavisnost CG). Ili, ako hoćete, nisu shvatali da je prilika za ulazak u EU bila jedinstvena i prolazna, a da je nezavisnost uvek na dohvat ruke i neprolazna kao opcija.\nNeki su napravili pomenuti izbor da bi obezbedili međunarodni imunitet Milu Đukanoviću, imajući u vidu istrage i postupke koji su se vodili u Italiji, i ambijent u kome su mogli da uvećavaju svoja bogatstva i šire (ne)legalne biznise, dok su drugi verovali iskreno, ali i naivno, da će biti lakše i brže transformisati nezavisnu Crnu Goru u pravnu i liberalno-demokratsku državu i samim tim popločati put ka članstvu u EU.\nVeliko proširenje EU 2004. godine, propali referendumi u Francuskoj i Holandiji o Ustavu EU u 2005. i ulazak Rumunije i Bugarske u Uniju 2007, presudno su uticali na drastični zaokret politike zapadnoevropskih članica EU prema proširenju. Francuska i Holandija se preko noći transformišu od velikih zagovornika proširenja u njegove najveće protivnike. Srbija je prva platila cenu jer su upravo pomenute dve zemlje od 2006. najdoslednije u uslovljavanju Beograda punom saradnjom sa Haškim tribunalom.\nPoslednji ekser u kovčeg proširenja EU na države Zapadnog Balkana su zakucale SAD davanjem zelenog svetla Kosovu da jednostrano proglasi nezavisnost. Ta odluka je definitivno promenila matricu politike Nemačke koja je proširenje, do tada, videla kao sredstvo za rešavanje problema na Zapadnom Balkanu. Od proglašenja nezavisnosti Prištine, Berlin je čvrsto zauzeo stav da EU neće uvoziti probleme sa Z. Balkana i neće primati države koje nisu spremne za članstvo.\nU tom kontekstu svrha pregovaračkog procesa sa državama kandidatima za članstvo u EU se radikalno menja: do Hrvatske je pregovarački proces služio za osposobljavanje zemlje da što pre postane članica EU, od početka pregovora sa Crnom Gorom svrha procesa je da se on nikada ne okonča ili da traje dovoljno dugo da izgubi svoj smisao.\nCela priča oko proširenja na Zapadni Balkan je postavljena naopako: umesto da se radi na oživljavanju političke volje da se proširenje EU zaokruži, insistira se na pooštravanju uslova i podizanju parametara u pregovaračkom procesu. Njihov cilj nije da Crna Gora i komšijske države dostignu traženi nivo za ulazak u EU, nego da se opravda kratkovidost političkih lidera u EU koji nisu u stanju da svojim biračima i javnom mnjenju objasne značaj i benefite kompletiranja procesa proširenja.\nUslove koji se traže od Crne Gore u procesu pregovaranja, ne ispunjava gotovo nijedna država članica EU, a kamoli one koje su ušle u EU u ovom veku. Koliko je proces proširenja degradiran dovoljno je pogledati odakle dolaze političari i funkcioneri koji se bave proširenjem u evropskim institucijama. U Savetu EU nama se bave Slovaci i Slovenci, u Evropskoj komisiji smo u rukama Mađara, u Evropskom parlamentu izvestilac za Crnu Goru je Hrvat. Primera radi, kada je proširenje bilo prioritet EU i kada je postojala politička volja da nove članice budu primljene, komesar za proširenje je bio Nemac Ginter Ferhojgen, a izvestioci EP su bili uglavnom Nemci, počev od najuticajnijeg Elmara Broka.\nPod uticajem brojnih nevladinih organizacija koje se bave evropskim integracijama stvorena je pogrešna percepcija da je proces isključivo ili dominantno tehničke prirode, zanemarujući u potpunosti politički aspekt priče, budući da je za svaki korak ka EU potreban konsenzus svih država članica EU. Mišljenje Evropske komisije, kao što se moglo videti mnogo puta u prethodnim godinama, vredi kao lanjski sneg.\nPotrošena je čitava decenija u kreiranju raznoraznih papira, predloga, agendi, strategija od kojih su samo pojedinci napravili karijere, zaradili pozamašne svote novca, provodili se po atraktivnim destinacijama i hotelima gde su održavani sastanci, seminari, konvencije, sa kojih je retko kada objavljena vest u zapadnoevropskim mejnstrim medijima a kamoli ozbiljnija priča ili analiza.\nO proširenju EU se već godinama u relevantnim krugovima i medijima najvažnijih članica EU ne vodi bilo kakva debata. S vremena na vreme, ispliva na površinu nešto, ali samo u kontekstu relacija sa Rusijom, Kinom i Turskom. EU i njene članice preferiraju da finansiraju organizacije i skupove koji su autreferencijalni ili upereni ka publici u zemljama Zapadnog Balkana. Na taj način oni smiruju vlastitu savest i kreiraju alibi da su, eto, nešto radili, a istovremeno paze da ne iritiraju lokalne vlasti u državama Unije, među kojima ima i onih koje su postale alergične na bilo kakvu priču o proširenju. Budući da je menjanje stava javnog mnjenja u EU rudarski i težak posao niko ne želi da to radi, svi bi da prave planove koje bez političke volje niko ne može da realizuje. A političke volje neće biti dok je podrška proširenju EU ispod 30, a često i 20 odsto u dobrom delu zapadnoevropskih i skandinavskih država.\nŽeljko PantelićCrna GoraEvropska unijaProširenjeZapadni Balkan\n10:00 h\t142\n16.01. 12:52 h\t3595


Odbojka – Stranica 3 – Visegradlive.com\nHome / Visegrad / Sport Višegrad / Odbojka (page 3)\nMODRIČA TRIJUMFOVALA U VIŠEGRADU\n27. Januara 2018.\tOdbojka\nOdbojkašice „He na Drini“ poražene su na domaćem terenu u Višegradu od ekipe „Modriče“ sa 0:3 (17:25, 14:25, 19:25) u 12. kolu Premijer lige Bosne i Hercegovine. Višegrađanke su doživjele poraz u prvom duelu kući u drugom dijelu sezone, dok su gošće sada osigurale mjesto na sredini tabele. U prvom …\nODBOJKAŠICE MODRIČE STIGLE DO PRVE POBJEDE\n29. Oktobra 2017.\tOdbojka\nOdbojkašice „Modriče“ savladale su na domaćem terenu ekipu „HE na Drini“ iz Višegrada sa 3:0 (25:18, 25:19, 25:18) u 4. kolu Premijer lige Bosne i Hercegovine. Ovo je za tim „Modriče“ prva pobjeda u novoj sezoni, dok Višegrađanke i dalje ne znaju za trijumf. U svim setovima je viđen sličan …\nBANJALUČANKE POČELE PRVENSTVO POBJEDOM U VIŠEGRADU\n7. Oktobra 2017.\tOdbojka\nOdbojkašice „HE na Drini“ poražene su na domaćem terenu u Višegradu od ekipe „Banjaluka volley“ sa 0:3 (20:25, 15:25, 19:25) u okviru 1.kola Premijer lige Bosne i Hercegovine. Počelo je najjače odbojkaško takmičenje u BiH, a u prvom kolu Višegrađanke su dočekale ekipu iz Banjaluke. I domaće su bolje otvorile …\nGAČANKE TRIJUMFOVALE U VIŠEGRADU\n1. Oktobra 2017.\tOdbojka\nOdbojkašice „HE na Drini“ iz Višegrada poražene su na domaćem terenu od ekipe „Gacko“ u polufinalu Kupa Republike Srpske sa 1:3 (25:14, 19:25, 14:25, 9:25). Domaće odbojkašice su odlično ušle u meč, bile mnogo bolji rival u prvom setu i lagano ga osvojile sa 25:14. Ipak gošće, koje su došle …\n16. Septembra 2017.\tOdbojka\nOdbojkašice „He na Drini“ pobjedom na domaćem terenu u Višegradu nad ekipom „Modriče“ sa 3:1 (19:25, 25:18, 25:28, 25:23) plasirale su se u polufinale Kupa Republike Srpske. Podmlađeni sastav Višegrađanki uspio je preokrenuti i pred 200 gledalaca savladadi gostujuću ekipu. Odbojkašice iz Modriče vodile su na početku sa 12:6, nastavile …\n8. Septembra 2017.\tOdbojka\nOdbojkašice „He na Drini“ iz Višegrada savladale su u prijateljskom meču ekipu „Zlatibora“ iz Čajetine sa 3:0 (26:24, 25:23,25:16). Višegrađanke su, u sklopu priprema za predstojeću sezonu, na domaćem terenu ugostile ekipu iz Srbije i odigrale veoma neizvjestan meč. Prva dva seta podmlađena domaća ekipa je dobila na razliku, a …


Razvoj civilnog društva u zemljama jugoistočne Evrope: Zajednička izgradnja Evrope | Think Tank Populari\nAlida Vračić, izvršna direktorica Popularija učestvovala je na međunarodnoj konferenciji "Razvoj civilnog društva u zemljama jugoistočne Evrope: Zajednička izgradnja Evrope" koja se održala 17. i 18. aprila 2008. godine u Briselu, Belgija u organizaciji Glavna uprava za proširenje Evropske unije.\nGlavni cilj konferencije bio je ponuditi organizacijama civilnog društva, iz zemalja-članica Evropske unije i zemalja-kandidata, platformu za umrežavanje, razmjenu dobrih praksi i izgradnju partnerstva, te širenje informacija među akterima civilnog društva vezano za financijsku podršku za razvoj civilnog društva putem Instrumenta predpristupne pomoći (IPA) i ostalih programa Evropske unije.\nKonferenciju je otvorio povjerenik Evropske unije, gospodin Olli Rehn koji je u svom govoru naglasio važnost nevladinog sektora u ostvarivanju osnovnih prava i sloboda, te razvoja civilnog društva u zemljama jugoistočne Evrope, a posebno u zemljama zapadnog Balkana koje se suočavanju s brojnim nejednakostima. Između ostalog, gospodin Rehn je rekao da su nevladine organizacije most za bolju budućnost i da će Evropska unija uvijek podržavati ove organizacije te će biti na njihovoj strani.\nNa konferenciji se diskutiralo o šest općih tema: ljudska prava, pravilno upravljanje, demokracija, okoliš, socijalna pravda i obrazovanje. Između 500tinjak učesnika iz zemalja jugoistočne i drugih dijelova Evrope, Populari je predstavljala izvršna direktorica, Alida Vračić.\nRazno : Obavijest za medije: Međunarodna konferencija: Razvoj civilnog društva u zemljama Jugoistočne Evrope: Zajednička izgradnja Evrope_ENG\nRazno : Govor Ollija Rehna na međunarodnoj konferenciji Razvoj civilnog društva u zemljama Jugoistočne Evrope: Zajednička izgradnja Evrope_ENG


srbijasport.net - Vesti - Superliga Srbije - Goran Plavi Stevanović kandidat za selektora reprezentacije BiH\nPetak, 05.03.2021 10:55\n30.12.2020 H.D. Vujanović\nGoran Stevanović - Saša Mićović (foto: lična arhiva)\nNovi selektor fudbalske reprezentacije Bosne i Hercegovine trebao bi biti izabran najkasnije do kraja godine, jedan je od zaključaka sednice Izvršnog odbora Nogometnog/Fudbalskog saveza BiH (N/FS BiH). U narednim danima biće sačinjena uža lista kandidata sa kojima će potom biti obavljeni potencijalni razgovori, kako bi na kraju "fudbalska vlada" do 31. decembra i imenovala selektora državnog tima BiH.\nNastup fudbalske reprezentacije BiH u UEFA Ligi nacija "A", u kojoj su popularni "Zmajevi" u grupi "1" bili poslednji i ispali u niži "B" rang ovog takmičenja, Izvršni odbor N/FS BiH je ocenio neuspehom. Neuspehom je ocenjeno i ispadanje iz baraža za EURO, te shodno tome i mandat doskorašnjeg selektora Dušana Bajevića koji je predvodio BiH u spomenutim utakmicama.\n"N/FS BiH se zahvaljuje dosadašnjem selektoru i njegovom stručnom štabu na radu u prethodnom periodu, a izbor novog selektora će biti obavljen u skladu sa propisanim procedurama u okviru N/FS BiH. Izvršni odbor će preduzeti sve neophodne aktivnosti kako bi se izbor i imenovanje novog selektora obavilo u optimalnom vremenskom okviru" - saopštili su šturo i diplomatski iz N/FS BiH. Iako se raspravljalo o njegovom radu, Bajević nije prisustvovao sednici IO N/FS BiH, što je kod ranijih selektora bilo uobičajeno.\nMeđu nekoliko kandidata za mesto selektora se izdvaja Goran Plavi Stevanović, doskorašnji trener superligaša Napretka iz Kruševca. Inače, Plavi Stevanović je svoju samostalnu uspešnu trenersku karijeru započeo 2009. godine kao šef stručnog štaba Partizana, a u daljoj karijeri je između ostalih bio selektor reprezentacije Gane, potom je radio u grčkim klubovima Veriji i Agrotikos Asterasu, kao i u kineskom Ćingdau, a pre Napretka je bio i selektor reprezentacije Omana.


SportDC - Vesti - SP 2019 Kina - Pripreme "Orlova" za Mundobasket u zavšnoj fazi\nSreda, 12.08.2020 16:34\nVesti / Košarka / SP 2019 Kina\nSP 2019 Kina\nSelektor reprezentacije Srbije Aleksandar Đorđević skratio je spisak potencijalnih putnika na Mundobasket, a samo dva dana kasnije Miloš Teodosić, jedan od najboljih košarkaša Srbije se povredio.\nSelektor reprezentacije Srbije, Aleksandar Đorđević, skratio je spisak igrača koji nastavljaju pripreme na 14 imena pre neki dan, te izjavio da će poslednja dva imena izbrisati sa spiska neposredno pred početak Mundobasketa koji se ove godine održava u Kini u periodu od 31. avgusta, do 15 septembra. Nakon utakmice gde je Srbija rutinski pobedila reprezentaciju Finske rezultatom 95-75, selektor Đorđević je izjavio da je spisak skraćen za tri imena i da u nastavku priprema neće biti Dejana Todorovića, Alekse Avramovića i Nikole Jovanovića.\nŠto se tiče poslednja dva igrača koji će biti "srezani" sa spiska, Đorđević je izjavio da će neposredno pred početak prvenstva da odluči koja će to dva igrača biti. Sasvim razumljivo, selektor Orlova želi da se osigura u slučaju povreda da ima adekvatnu zamenu. Upravo preksinoć, na drugoj pripremnoj utakmici protiv kvalitetne selekcije Litvanije, startni plejmejker reprezentacije Miloš Teodosić, doživeo je nezgodnu povredu stopala i već nakon šest minuta napustio je teren i nije se vraćao na do kraja meča. Koliko je ozbiljna povreda jednog od najvažnijih košarkaša ove generacije nije poznato za sada. Detaljni pregledi su zakazani za naredne dane i tek tada će tada znati tačan obim povrede.\nUkoliko bi se desilo da je povreda Teodosića takve prirode da traži duži vremenski period oporavka, sigurno bi opale i šanse reprezentacije Srbije, makar što se tiče svetski poznatih online kladionica. Naime, eksperti za sportske kladionice i online klađenje sa poznatog regionalnog portala, su nam potvrdili da je Srbija trenutno drugi favorit za osvajanje Mundobasketa, odmah iza selekcije Sjedinjenih Američkih država, na koju je trenutna kvota 1.40. Na Srbiju je kvota u ovom momentu u proseku 4.00, što znači da na uloženih 1.000 dinara, možete dobiti 3.000 dinara čistog profita ukoliko Srbija osvoji ovaj šampionat.\nIpak, ukoliko se pokaže da je povreda Teodosića teže prirode, sasvim smo sigurni i da će se kvote pomeriti, jer moramo biti iskreni i primetiti da reprezentacija Srbije nije ista ekipa sa harizmatičnim plejmejkerom i bez njega. Koliko teško može biti reprezentaciji bez popularnog Tea videlo se na poslednjoj utakmici protiv reprezentacije Litvanije, koju je Srbija dobila posle velike borbe rezultatom 72-68.\nReprezentacija Srbije do početka Mundobasketa igra još nekoliko pripremnih utakmica, jer prvo u Kaunasu igra ponovo protiv Litvanije, zatim od 16. do 18. avgusta igra na Akropolis Kupu, a pred sam početak Mundobasketa, Srbija će snage odmeriti sa Italijom, Novim Zelandom i Francuskom.\nSP 2019 Kina Muškarci\nKošarka / SP 2019 Kina


Vučić o sastanku u Vašingtonu: Biće to besane noći - Sputnjik Srbija\n20:03 25.08.2020 (osveženo 21:26 25.08.2020) Preuzmite kraći link\nPredsednik Srbije Aleksandar Vučić rekao je u intervjuu za RTS da su u toku pripreme za sastanak sa predstavnicima Prištine u Vašingtonu i da se ne zna šta će biti agenda. Poručuje da će Beograd biti spreman za sve opcije i da će se odluke donositi na mudar način.\nAleksandar Vučić je, uoči sastanka sa delegacijom Prištine u Vašingtonu, rekao da u Srbiji ima mnogo ljudi koji bi s lakoćom rešili probleme i koji bi opsovali predsednika Amerike, ali je dodao da on to ne može da uradi jer bi ugrozio interese Srbije.\n"Posebno zato što je ovaj predsednik naklonjeniji Srbiji nego neki drugi predsednici SAD", naveo je Vučić.\nBiće to besane noći za našu delegaciju\nNaveo je da su u toku pripreme za sastanak i da ne preteruje kada kaže da je Beograd deset puta spremniji nego Priština, i da to mogu da potvrde međunarodni predstavnici.\n"Radimo svaki dan, pripremamo se po ceo dan", ukazao je predsednik i dodao da se ne zna šta će tačno biti agenda, ali da bi trebalo da se priča o ekonomiji.\nIpak, kako kaže, moguće prisustvo Donalda Trampa govori da su moguće možda i još neke ideje.\n"Mogu da kažem ljudima u Srbiji da nemam sumnje da će to za delegaciju koju vodim i sve nas biti besane, ne lake noći, ali da znamo svoj zadatak i kolika je svetinja koju čuvamo", istakao je i dodao da je Srbija najvažnija bez obzira ne sve izazove.\n"I to mi daje za pravo da mogu da kažem da ćemo odluke donositi na mudar način", rekao je Vučić uz napomenu da se neće odbijati ništa tek da bi se odbilo, da se neće prihvatati ono što je loše i porazno za zemlju.\n"Čekamo da vidimo šta su predlozi"\nPovodom poređenja sa sporazumom Izraela i UAE, Vučić je rekao da bi mogao da analizira kako je to postignuto, i dodao je da će se delegacija Beograda sasvim sigurno sastati sa Kušnerom, O'Brajanom, Grenelom i Pensom.\n"Čekam da vidim šta su njihovi predlozi", rekao je Vučić i ponovio da nema sumnje da je Tramp bolji za Srbiju nego neki raniji predsednici.\n"Šta god ko govorio i mislio, mi ćemo biti spremni za sve opcije. Znamo svako selo i svaki sporazum, za razliku od onih koji dolaze a ne znaju ni koje smo sve sporazume potpisali. Ali ja ih nikad ne potcenjujem", navodi predsednik Srbije.\nNaglasio je da će javnost biti upoznata sa svime što se događa i da ništa neće biti sakriveno.\n"Verujem da ćemo imati snage i mudrosti da donesemo najbolje odluke", ukazao je Vučić dodavši da će na kraju o svemu odlučivati narod Srbije.\nDodao je da se neće rukovoditi ličnim i političkim interesima.\nDa li je dolazak Trampa dovoljan za dogovor Beograda i Prištine?


Premijer liga BiH /Predstavljamo vam FK Krupu i NK Metalleghe / Radio Sarajevo\nPremijer liga BiH / Predstavljamo vam FK Krupu i NK Metalleghe\n24. 06. 2016. u 12:49:00 N. K.\nU prvoj sezoni Premijer lige koja će brojati 12 klubova neće biti velikih imena bh. fudbala kao što su Velež i Borac. Muđutim, tu su dva nova premijerligaša FK Krupa i NK Metalleghe.\nKrupa na Vrbasu je mjesna zajednica udaljena 22 kilometra od Banje Luke, koja broji svega 2.000 stanovnika, a s nešto širim okruženjem kanjona Vrbasa broji oko 10.000 stanovnika i upravo ovdje će se igrati ove sezone premijerligaški susreti.\nFK Krupa je osnovana 1983. godine, a u junu 2014. godine ušla je u Drugu ligu Republike Srpske - grupa Zapad. Godinu dana kasnije tim Krupe zaigrao je u Prvoj ligi RS-a, a može se dičiti i osvajanjem Kupa grada Banjaluke, te Područnog kupa RS-a.\nTakođer, stadion Krupe još uvijek nije dobio potrebnu licencu FSBiH za utakmice PLBiH. Trenutno ima kapacitet od 1.680 sjedećih mjesta, od čega je 900 natkrivenih, a trenutno se vrše radovi na prilazu stadionu i izgradnji još jedne tribine kako bi sve bilo gotovo prije početka nove fudbalske sezone. Međutim, u Krupi su kao alternativu prijavili stadion u Istočnom Drvaru, pa ukoliko nešto krene nepredviđenim tokom, fudbaleri iz Krupe na Vrbasu biće domaćini na ovom terenu, dok njihov stadion ne bude spremam za premijerligaške mečeve.\nSvoju debitantsku sezonu u Premijer ligi ostvarit će i ekipa NK Metalleghe BSI iz Jajca koja je osnovana 2009. godine. U sezoni 2015/2016 ovaj klub ostvario je historijski uspjeh, te je u samo sedam godina postojanja osvojio prvo mjesto u Prvoj ligi F BiH i plasirao se u najviši BiH nogometni rang – Premijer ligu.\nTagovi: Premijer liga Bosne i Hercegovine fudbal NK Metalleghe FK Krupa\nSelektor / Baždarević: Kirin kup donio dodatni kvalitet, pričao sam s Kodrom\nFudbal / FK Sarajevo: Do kraja mjeseca pripreme u trening centru na Butmiru\nBiH / Evo kako će se igrati Premijer liga od naredne sezone


Univerzitet "Apeiron" i SŠC "Gemit Apeiron" proslavili 15 godina rada\nFoto: Jelena Đurđević | Univerzitet "Apeiron" i SŠC "Gemit Apeiron" proslavili 15 godina rada\nBojana Živanić 09.02.2018 15:31\nBANJALUKA - Panevropski univerzitet "Apeiron" i Srednjoškolski centar "Gemit Apeiron" mogu se pohvaliti visokostručnim nastavnim kadrom, kvalitetnim uslovima za izvođenje nastave, kao i visokokvalitetnom stručnom praksom koju su ove obrazovne ustanove omogućile svojim studentima.\nRečeno je ovo na svečanoj akademiji, održanoj danas povodom 15 godina rada Panevropskog univerziteta "Aperiron" i 10 godina rada SŠC "Gemit Apeiron".\n"Za ovih 15 godina rada odškolovali smo oko 3.000 studenata, a imamo sedam fakulteta, 20 studijskih programa prvog ciklusa, 10 studijskih programa drugog ciklusa i dva studijska programa trećeg ciklusa", istakao je Esad Jakupović, rektor Panevropskog univerziteta "Apeiron".\nIstakao je da je "Apeiron" potpisnik više od 60 ugovora s univerzitetima u inostranstvu, a najbolju saradnju, kako tvrdi, imaju s Univerzitetom "Lomonosov" iz Moskve te univerzitetima u Lincu i Beču.\nNaglasio je da je najviše predavača dosad bilo iz Srbije, ali da se sada proširio i domaći kadar. Predavači dolaze i iz Linca, Beča i drugih evropskih gradova.\nNaveo je da "Apeiron" obavezno nagrađuje svoje najbolje studente stipendijama te ih upisuje na master i doktorske studije.\nBiljana Buzaković-Bagić, najbolja studentkinja "Apeirona", istakla je da je veoma zadovoljna uslovima školovanja i nastavnim kadrom te da joj stipendija u iznosu od 3.000 KM predstavlja podstrek za dalje usavršavanje.\nVišnja Kojić, direktorica SŠC "Gemit Apeiron", istakla je da su 10 godina postojanja ove obrazovne ustanove obilježile godine stalnog rasta i razvoja.\n"Misija našeg centra je osposobiti mladog čovjeka za život te ga naučiti i obučiti za nastavak školovanja, samozapošljavanje i zapošljavanje", rekla je Kojićeva.\nIstakla je da Centar ima tri srednje škole - Gimnaziju, Medicinsku i Ekonomsku, sa devet zanimanja.\n"Naša ustanova posjeduje moderne učionice, kabinete laboratorije, elektronsku učionicu, novu salu za fizičko i teretanu, kao i mogućnost korištenja TV i radio studija", istakla je Kojićeva.\nNaglasila je da ova ustanova danas školuje 400 redovnih učenika u 18 odjeljenja.


Milorad Đurić na Skup�tini Saveza Srba u Rumuniji\nTemi�var/Novi Sad, 21. april 2012. godine - Pokrajinski sekretar za kulturu i javno informisanje Milorad Đurić prisustvovao je, u Domu omladine u Temi�varu, redovnoj Godi�njoj skup�tini Saveza Srba u Rumuniji, na kojoj su delegati srpske nacionalne zajednice u Rumuniji izabrali Ognjena Krstića za novog predsednika Saveza Srba.\nNa Skup�tini je, u prisustvu 230 delegata srpske nacionalne zajednice, visokih zvaničnika Vlade Rumunije, Vlade Srbije, konzula Srbije u Rumuniji Lazara Manojlovića, vladike Lukijana, predstavnika ukrajinske i bugarske nacionalne zajednice u Rumuniji i drugih uglednih zvanica, predstavljen dosada�nji uspe�an rad Saveza, na čelu sa Slavomirom Gvozdenovićem, na očuvanju kulture i identiteta, kao i na promocji srpske zajednice u Rumuniji. Takođe, predstavljeni su i planovi za 2012. godinu.\nVojvođanski sekretar za kulturu i javno informisanje Milorad Đurić pozdravljajući prisutne rekao je da su Vlada Vojvodine i Pokrajinski sekretarijat za kulturu i javno informisanje posvećeni komunikaciji sa srpskom zajednicom u zemljama u okru�enju, jer su Srbi u Rumuniji, Mađarskoj i Hrvatskoj dali neizmeran doprinos ukupnoj srpskoj kulturi i istoriji.\n- To pre sve činimo tako �to podr�avamo projekte koji imaju za cilj promociju velikih ličnosti srpske kulture i istorije poput Dositeja Obradovića, Save Tekelije, Milutina Milankovića, i drugih koji su zadu�ili srpsku istoriju i kulturu - rekao je Milorad Đurić i dodao da je va�no da �titimo i unapređujemo razvoj i bit srpske kulture gde god se Srbi nalazili.\nĐurić je ovom prilikom istakao i da će put Srbije ka Evropskoj uniji sigurno doprineti pobolj�anju polo�aja srpske zajednice u zemljama u okru�enju.\n- Vojvodina je posebno dobar model za�tite prava nacionalnih zajednica - rekao je Đurić i dodao da prava Srba u drugim zemljama treba da se �tite na isti način kako se to čini sa pravima nacionalnih zajednica u Srbiji i Vojvodini.\nĐurić je Savezu Srba u Rumuniji po�eleo da i u buduće, sa novim predsednikom, upe�no nastavi rad na negovanju i očuvanju srpske kulture i tradicije.\nU okviru posete Temi�varu, vojvođanski sekretar za kulturu, u dru�tvu vladike Lukijana, generalnog konzula Lazara Manojlovića, i ambasadora BiH u Rumuniji Branka Ne�kovića, obi�ao je Pravoslavnu srpsku sabornu crkvu.


Dvadeset prvi vek u znaku stabilne i očuvane crevne flore - Detinjarije\nProf dr Tomica Milosavljević, predsednik EAGEN (Evropske asocijacije za gastroenerologiju, endoskopiju i nutriciju ) govorio je o značaju kontinuirane edukacije gastroenterologa u Evropi, sa ciljem unapredjenja i ujednačavanja visokih standarda prevencije i lečenja bolesti organa za varenje hrane.\nEAGEN je jedna od sestrinskih organizacija – osnivača Ujedinjene evropske gastroenterologije (UEG) sa višedecenijskom tradicijom organizovanja postdiplomskih edukativnih kurseva širom Evrope i mediteranskog regiona – ove godine kursevi iz različitih oblasti gastroenterologije, endoskopije i nutricije se održavaju, pored Beograda i u Rimu, Berlinu, Kijevu, Petrogradu, Opatiji, Roterdamu, Portugaliji. Oblast gastrointestinalne mikrobiote poslednjih desetak godina doživljava renesansu interesovanja stručnjaka različitih profila. Dokazana je veza promena crevne mikrobiote sa nastankom gojaznosti, šećerne bolesti, metaboličkog sindroma. Izgleda da je veliki značaj u nastajanju bolesti digestivnog sistema, nervoznog debelog creva, zapaljenjskih bolesti creva, ali i nekih malignih bolesti, kao što je rak debelog creva. Postoji veoma važna dvosmerna komunikacija, interakcija izmedju mozga i digestivnog sistema, u kojoj bakterije i te kako učestvuju.\nO svojim iskustvima u radu govorio je i prof dr Peter Malfertheiner, direktor Klinike za gastroenterologiju Univerziteta u Magdeburgu – Nemačka, i rukovodilac edukativnih programa EAGEN. Kad se rodimo prirodnim putem, nasledimo oko 40% crevne mikrobiote, dok je sastav potpuno različit kad se rodimo carskim rezom, i kod te dece je veća verovatnoća za nastajanje alergija i ekcema tokom života. Kasnije, sastav bakterija i njihova raznovrsnost menjaju se sa starenjem, načinom ishrane, uzimanjem lekova. Značaj mikrobiote veliki je u varenju hrane i apsorpciji korisnih materija, ali i u formiranju odbrambenog sistema. Antibiotici su spasli milione ljudskih života, od četrdesetih godina prošlog veka, ali utiču značajno na menjanje crevne mikrobiote. Poslednja decenija je u znaku raširene upotrebe probiotskih preparata u svakodnevnoj kliničkoj praksi. Dvadesetprvi vek biće sigurno u znaku stabilne i očuvane crevne mikrobiote kao jednog od presudno važnih kriterijuma digestivnog zdravlja – pored efikasnog varenja, odsustva bolesti organa za varenje, efektivnog odbrambenog sistema i subjektivnog osećaja blagostanja.\n“Kad se rodimo prirodnim putem, nasledimo oko 40% crevne mikrobiote, dok je sastav potpuno različit kad se rodimo carskim rezom, i kod te dece je veća verovatnoća za nastajanje alergija i ekcema tokom života.”\nO značaju i kvalitetu probiotika govorila je Isabelle Champie, direktor marketinga i prodaje Instituta Lallemand Rosell:\n„Institut Lallemand Rosell bavi se proizvodnjom i istraživanjem probiotskih bakterija više od 80 godina. Svaki probiotski soj Instituta Lallemand Rosell registrovan je u Pasterovom institutu u Parizu. Stalnim kontrolama u procesu proizvodnje sprečava se eventualna pojava mutacija, kao i prisustvo rezistencije na antibiotike. Institut radi analizu na više od 340 poznatih gena odgovornih za ovaj tip rezistencije, što je jedinstveno u svetu. Pažljivom selekcijom sojeva omogućena je međusobna kompatibilnost i efikasnost. Tehnološkim postupkom mikrokapsuliranja omogućeno je da probiotske bakterije očuvaju vitalnost i efikasnost odmah nakon unosa u organizam. Institut Lallemand Rosell radi nova istraživanja koja se tiču širenja indikacija za upotrebu probiotika za neke druge bolesti kao što je na primer dijabetes. Institut Lallemand Rosell proizvodi probiotske sojeve i za svetske kompanije kao što su Sanofi, Bayer, Pfizer, Merck.\nKompanija Ivančić i sinovi već 13 godina uspešno sarađuje sa Institutom Lallemand Rosell i u proizvodnji svojih probiotskih preparata koristi upravo sojeve ovog Instituta. Kvalitet proizvoda, efikasnost i podrška stručne javnosti doveli su do toga da su probiotici Ivančić i sinovi preparati kojima se najviše veruje. Poverenje u probiotike Ivančić i sinovi krunisano je prestižnom nagradom Najbolje iz Srbije 2014. u kategoriji farmaceutskih proizvoda proizvedenih u našoj zemlji.\nTagovi :crevna flora, Eagen, Ivančić i sinovi, mikrobiom, Peter Malfertheiner, stomačna mikroflora, zdravlje


Sa jasnom idejom da na jednom mestu okupi najbolje klubove iz regiona i pruži im mogućnost da se nadmeću i razmenjuju iskustva, turnir je iz godine u godinu postajao sve popularniji. A, nije bilo potrebno mnogo vremena da se za njega pročuje i van granica našeg podneblja.\nKada su razni evropski klubovi počeli su da se raspituju o turniru, bilo je jasno da je vreme za sledeći korak. Tako će ove godine po prvi put biti organizovan turnir pod nazivom Kup prijateljstva evropskih klubova,\nna kojem će osim najboljih regionalnih klubova učestvovati još i specijalni gosti koji dolaze iz nekih od najjačih liga sa Starog kontinenta. Premijerno izdanje Kupa prijateljstva evropskih klubova biće održano od 5. do 10. juna na Zlatiboru.\nNa turniru će učestvovati ukupno 16 ekipa, a vrlo je važno istaći da je pomerena i starosna granica, pa će tako pravo igranja imati igrači do 18 godina. Od timova iz regiona na Kupu prijateljstva evropskih klubova 2018 učestvovaće Crvena zvezda, Partizan, Vojvodina (Srbija), Dinamo, Osijek (Hrvatska), Željezničar, Sarajevo (Bosna i Hercegovina), Budućnost (Crna Gora), Vardar (Makedonija) i Olimpija (Slovenija), dok su specijalne pozivnice za ovaj turnir dobili Fenerbahče (Turska), Espanjol (Španija), Udineze, Torino, SPAL (Italija) i Videoton (Madjarska).\nU prvoj fazi takmičenja timovi će biti podeljeni u četiri grupe od po četiri tima.\nSistem takmičenja je takav da će se pobednici grupa plasirati u polufinale. Pobednik grupe A igraće u polufinalu protiv pobednika Grupe C, dok će se u drugom polufinalu sastati pobednici grupa B i D. Utakmice u grupnoj fazi takmičenja traju po 70 minuta (dva puta po 35), dok utakmice polufinala i finala traju po 80 minuta (dva puta po 40).\nUkoliko se utakmice polufinala ili finala završe nerešenim rezultatom, odmah će se pristupiti izvođenju jedanaesteraca.\nPosebnu draž premijernom izdanju Kupa prijateljstva evropskih klubova doneće poznate ličnosti iz sveta fudbala, koje su već najavile dolazak na Zlatibor. Dejan Savićević, Vladimir Petrović Pižon, Savo Milošević, Dragan Džajić, Nenad Bjeković, Ivan\nGudelj, Momčilo Vukotić, Saša Ćurčić su samo neka od imena koje će posetiti turnir ove godine.


NSinfo: Produžava se rok za magistarske i doktorske studije\nProdužava se rok za magistarske i doktorske studije\nPoslanici u Skupštini Srbije najavili su podršku izmenama Zakona o visokom obrazovanju kojima se produžava rok studiranja starim studentima\n"Mi o tim razlozima možemo da se informišemo na osnovu iskustva nekih studenta, poznanika i na kraju krajeva ličnih iskustava. Ali mislim da bi radi rešavanja ovog problema i izbegavanja buduće slične situacije zaista bila neophodna jedna ozbiljna analiza svih mogućih uzroka koji dovode do situacije da velik broj nije još završilo fakultete", rekla je poslanica Socijaldemokratske partije Srbije Milena Bićanin.\nŠef poslaničke grupe Socijaldemokratske stranke Marko Đurišić rekao je da ovaj zakon ne tretira "sva ona bolna mesta u obrazovanju" kom je neophodna referoma, a pre zbog nepovezanosti obrazovanja sa tržištem rada. On je ocenio da je zakon "kupovina mira među studentima" i da se izlazi u susret njihovim zahtevima, da ne bi bilo nekih problem i protesta.\n"Ali ja mislim da izmena zakona ponovo ide na uštrb kvaliteta studiranja", rekao je Đurišić. On je pitao i koliko je starih studenata završilo fakultet nakon što im je i pre dve godine produžen rok za završetak studiranja.\nAmandmani za magistarske i doktorske studije\nMinistar prosvete Mladen Šarčević izjavio je da razume razloge studenata koji nisu uspeli da diplomiraju i objašnjava da nisu svi fakulteti u isto vreme primenili prethodni zakon, pa su studenti dovedeni u neravnopravan položaj.\nPoslanik SPS i nekadašnji ministar prosvete Žarko Obradović najavio je da će ta partija podržati predložene izmene Zakona, kako bi se svima onima koji imaju mogućnost da steknu visoko obrazovanje pružila još jedna prilika. "Tražićemo da se to isto pravo omogući i studentima koji su započeli magistarske i doktorske studije po starim studentskim programima i da oni imaju mogućnost da završe taj započeti posao", rekao je Obradović.\nTakve amandmane je najavio predsednik Odbora za prosvetu Muamer Zukorlić koji je istakao da je na sednici odbora postignut konsenzus svih poslaničkih grupa.\nPoslanik DS Balša Božović kaže da ne bi okarakterisao nikoga kao "večite studente", jer su to mladi i talentovani ljudi, koji nisu krivi zbog haosa u visokom obrazovanju. Ističe da se ništa sistemski nije rešavalo i da su se vršile ad hok izmene. Božović najavljuje da će DS podržati produžetak roka za studente koji su upisali fakultet po starom programu, kao i one po Bolonji, koja je po njegovom sudu, loše implementirana.\n... ap vojvodina, Novi Sad, srbija, studenti, univerzitet